(? #[() "���\000" ["Condiţii de utilizare a serviciului pentru utilizatorul final (Contract)

ACESTA ESTE UN CONTRACT ÎNCHEIAT ÎNTRE DUMNEAVOASTRĂ (INDIVIDUL SAU ENTITATEA CARE UTILIZEAZĂ SOFTWARE-UL DE RECUNOAŞTERE VOCALĂ NUANCE (DENUMIT ÎN CONTINUARE „SOFTWARE”) ŞI SERVICIUL (DENUMIT ÎN CONTINUARE „SERVICIU”)) ŞI PANASONIC CORPORATION (DENUMITĂ ÎN CONTINUARE „PANASONIC”). VĂ RUGĂM SĂ CITIŢI CU ATENŢIE CONDIŢIILE URMĂTOARE.

1	ACORDAREA LICENŢEI

PANASONIC vă oferă un drept şi o licenţă personală, neexclusivă şi netransferabilă de a utiliza Software-ul încorporat în acest televizor Panasonic (denumit în continuare „TV”) pentru scopul unic şi limitat de accesare a Serviciului.

2	DREPTURI DE PROPRIETATE; RESTRICŢII

Confirmaţi că Panasonic şi Nuance Communications Japonia K.K (Licenţiator) păstrează toate drepturile, titlurile şi interesele în original şi în orice copii ale Software-ului încorporat în TV, precum şi în Serviciu. Fără a limita caracterul general al celor menţionate anterior, nu aveţi dreptul: (a) să trimiteţi orice solicitări automate sau înregistrate către Serviciu fără aprobarea scrisă a Panasonic şi a Licenţiatorului; (b) să utilizaţi Serviciul în scopuri comerciale; (c) să accesaţi Serviciul cu programe software sau alte mijloace în afara Software-ului; (d) să copiaţi, să reproduceţi, să distribuiţi sau să duplicaţi în orice altă formă Software-ul sau Serviciul, total sau parţial; (e) să vindeţi, să închiriaţi, să licenţiaţi, să sublicenţiaţi, să distribuiţi, să atribuiţi, să transferaţi sau să acordaţi în alt mod orice drepturi privind Software-ul, total sau parţial; (f) să modificaţi, să portaţi, să traduceţi sau să creaţi opere derivate pe baza Software-ului; (g) să decompilaţi, să dezasamblaţi, să decodificaţi sau să încercaţi în alt mod să derivaţi, să reconstruiţi, să identificaţi sau să descoperiţi orice cod sursă, idei subiacente sau algoritmi ale Software-ului sau Serviciului, prin orice mijloace; (h) să îndepărtaţi anunţurile, etichetele sau marcajele privind dreptul de proprietate din Software sau din Serviciu; (i) să utilizaţi Serviciul în scopuri de comparaţie sau clasificare în raport cu produse sau servicii puse la dispoziţie de către terţi; sau (j) să efectuaţi orice acţiune de natură să aducă orice TV, Software sau Serviciu în domeniul public.

Software-ul şi Serviciile pot conţine o copie a codecului Speex în formă executabilă. Confirmaţi că utilizarea codecului Speex este supusă condiţiilor şi exonerărilor de răspundere indicate în licenţa BSD revizuită ce poate fi consultată la adresa http://www.xiph.org/licenses/bsd/speex/. © 2002-2003, Jean-Marc Valin/Xiph.Org Foundation.

3	ABSENŢA GARANŢIILOR ŞI EXONERARE DE RĂSPUNDERE

ÎN MĂSURA MAXIMĂ PERMISĂ DE LEGEA ÎN VIGOARE, RENUNŢAŢI PRIN PREZENTA LA ORICE GARANŢII RAPORTATE LA SOFTWARE ŞI SERVICIU, INCLUSIV, DAR FĂRĂ A VĂ LIMITA LA PIERDEREA SAU DETERIORAREA DATELOR SAU A SISTEMULUI, POSIBILITATEA DE RECUNOAŞTERE A DATELOR DE VORBIRE, CARACTERUL ADECVAT UNUI ANUMIT SCOP, VANDABILITATEA SAU NEÎNCĂLCAREA DREPTURILOR DE PROPRIETATE INTELECTUALĂ ALE TERŢILOR.

4	LIMITAREA RĂSPUNDERII

RĂSPUNDEREA PANASONIC SAU A SUBCONTRACTORILOR SĂI ÎN CONDIŢIILE PREZENTULUI CONTRACT VA FI, ÎN TOTALITATE, LIMITATĂ LA SUMA TOTALĂ A TAXELOR PLĂTITE PANASONIC DE CĂTRE UTILIZATORUL FINAL ÎN CONDIŢIILE PREZENTULUI CONTRACT ÎN ANUL ANTERIOR ACŢIUNII CORESPUNZĂTOARE. LIMITAREA ANTERIOARĂ SE VA APLICA TUTUROR PRETENŢIILOR ŞI PENTRU ÎNTREAGA DURATĂ A CONTRACTULUI. EXISTENŢA MAI MULTOR PRETENŢII NU VA EXTINDE SAU PRELUNGI LIMITA.

5	DAUNE SECUNDARE

În măsura maximă permisă de legea aplicabilă, Panasonic şi toţi subcontractorii săi nu vor fi răspunzători, în nicio situaţie, pentru orice daune indirecte sau secundare de orice natură, precum, dar fără a se limita la pierderea de produse, pierderea de profit sau venituri, pierderea utilizării sau de date, ori întreruperea activităţii, rezultate ca urmare a oricăror cauze, inclusiv, dar fără a se limita la răspunderea pre-contractuală, delictuală, performanţă sau neexecutarea în conformitate cu termenii prezentului Contract sau ca urmare a furnizării, performanţei, utilizării sau pierderii utilizării a Software-ului sau a Serviciilor, chiar dacă aţi fost informat cu privire la posibilitatea acestor daune;

6	MĂRCI COMERCIALE

Mărcile comerciale, numele comerciale, numele de produs şi siglele (denumite în continuare „Mărci comerciale”) terţe conţinute sau utilizate de Software sau de Serviciu sunt mărcile comerciale sau mărcile comerciale înregistrate ale deţinătorilor respectivi, iar utilizarea acestor Mărci comerciale va produce efecte juridice în beneficiul deţinătorului mărcii comerciale. Utilizarea acestor Mărci comerciale este menită să denote interoperabilitatea şi nu constituie: (i) o afiliere a Panasonic şi a licenţiatorilor săi la compania respectivă sau (ii) o susţinere sau o aprobare a companiei respective de către Panasonic, de licenţiatorii, produsele sau serviciile sale.

7	DATE DE VORBIRE

(a) DATE DE VORBIRE. Ca parte a Serviciului, Panasonic şi/sau Licenţiatorul colectează şi utilizează Date de vorbire, definite mai jos, pentru a regla, extinde şi îmbunătăţi recunoaşterea vocală şi alte componente ale Serviciului, precum şi alte servicii şi produse. Acceptând termenii şi condiţiile prezentului Contract, dumneavoastră recunoaşteţi, acceptaţi şi consimţiţi că Panasonic şi/sau Licenţiatorul pot colecta Date de vorbire ca parte a Serviciului, iar aceste informaţii vor fi utilizate numai de Panasonic şi/sau de Licenţiator sau de terţi care acţionează la indicaţiile Panasonic şi/sau ale Licenţiatorului, conform acordurilor de confidenţialitate, pentru dezvoltarea, reglarea, extinderea şi îmbunătăţirea recunoaşterii vocale şi a altor componente ale Serviciului, precum şi a altor servicii şi produse. Panasonic şi/sau Licenţiatorul nu vor utiliza elementele informaţionale din Datele de vorbire în niciun scop în afara celui specificat mai sus şi în secţiunea d) de mai jos. Veţi avea grijă ca Datele dumneavoastră de vorbire să nu conţină informaţii personale dependente de ceea ce spuneţi şi dacă aceste date pot fi considerate ca date personale în scopul legilor şi reglementărilor locale de protecţie a datelor. Prin „Date de vorbire” se înţeleg fişierele audio, transcrierile asociate şi fişierele jurnal furnizate de dumneavoastră mai jos sau generate în conexiune cu Serviciul.
b) Orice informaţii furnizate de dumneavoastră vor rămâne confidenţiale, cu excepţia condiţiilor permise de prezentul Contract, iar acestea pot fi dezvăluite de Panasonic şi de Licenţiator, dacă este necesar, pentru îndeplinirea cerinţelor legale sau de reglementare, de exemplu, în condiţiile unei hotărâri judecătoreşti sau dacă acest lucru este solicitat sau impus de lege sau în eventualitatea unei vânzări, fuziuni sau achiziţii a unei alte entităţi de către Panasonic sau Licenţiator.
c) De asemenea, recunoaşteţi, acceptaţi şi sunteţi de acord ca Panasonic şi/sau Licenţiatorul să colecteze alte date precum durata sau ora accesului la Serviciu, elementul de solicitare, aplicaţiile conectate, lista de contacte, serviciile achiziţionate, ID-ul de aplicaţie, adresa MAC (denumite în continuare „Date specifice”), precum şi utilizarea, dezvăluirea şi/sau distribuirea Datelor specifice unor terţi. MAC ID se atribuie fiecărui TV la setarea din fabrică; acesta nu poate identifica informaţiile dumneavoastră personale, precum contul de utilizator. Dezvăluirea Datelor specifice nu trebuie să vă identifice ca persoană.
d) De asemenea, recunoaşteţi, acceptaţi şi sunteţi de acord ca Panasonic şi/sau Licenţiatorul să creeze, să utilizeze, să dezvăluie şi să distribuie date de marketing sau date analizate (denumite în continuare „Date de marketing”) care sunt procesate într-o manieră care nu permite identificarea dumneavoastră ca persoană prin intermediul datelor incluse în Datele de vorbire şi/sau Datele specifice. 

8	SUSPENDARE ŞI MODIFICĂRI.

a)	Recunoaşteţi, acceptaţi şi sunteţi de acord ca Panasonic şi/sau licenţiatorii săi să modifice specificaţia Serviciului şi a Software-ului fără a vă notifica în prealabil. 
b)	Recunoaşteţi, acceptaţi şi sunteţi de acord ca Panasonic şi/sau licenţiatorii să suspende temporar Serviciul din anumite motive precum întreţinerea periodică.
c)	Recunoaşteţi, acceptaţi şi sunteţi de acord că Panasonic poate rezilia acest contract şi licenţa acordată în aceste condiţii, în orice moment, la discreţia sa absolută, cu sau fără cauză, notificându-vă că Serviciul pentru acest TV a expirat sau a fost reziliat printr-o postare în acest sens pe pagina web a companiei Panasonic.

9	TERMENI LEGALI GENERALI

Recunoaşteţi, acceptaţi şi sunteţi de acord că putem modifica termenii şi condiţiile la discreţia noastră absolută. La fiecare utilizare a Software-ului sau a Serviciului, se consideră că aţi acceptat aceste modificări.
Acest Contract va fi guvernat de legislaţia Japoniei, fără a lua în considerare conflictul principiilor legislative, iar prin prezenta, dumneavoastră vă supuneţi jurisdicţiei exclusive a tribunalului districtual Osaka din Japonia. Acest Contract reprezintă întregul contract între dumneavoastră şi Panasonic şi înlocuieşte orice alte comunicări sau mesaje publicitare în ceea ce priveşte Software-ul şi Serviciile. Dacă orice prevedere a acestui Contract este declarată nevalidă sau neexecutorie, prevederea respectivă va fi revizuită în măsura necesară pentru remedierea nevalidităţii sau a inaplicabilităţii, celelalte prevederi ale acestui Contract rămânând în vigoare. Neexercitarea sau neaplicarea de către Panasonic a unui drept sau a unei prevederi din prezentul Contract nu va constitui o renunţare la dreptul sau la prevederea respectivă.
Secţiunile 2, 3, 4, 5, 6, 7, 8, 9 vor rămâne în vigoare şi după expirarea sau rezilierea prezentului Contract. De asemenea, dreptul de a utiliza Software-ul fără accesarea Serviciului persistă şi după expirarea sau rezilierea prezentului Contract." user-agreement-mess] 10])
