(? #[() "���\000" ["Όροι Υπηρεσίας Τελικού Χρήστη (Συμφωνητικό)

ΤΟ ΠΑΡΟΝ ΑΠΟΤΕΛΕΊ ΝΟΜΙΚΟ ΣΥΜΦΩΝΟ ΜΕΤΑΞΥ ΥΜΩΝ (ΤΟ ΑΤΟΜΟ Ή ΤΟΝ ΟΡΓΑΝΙΣΜΟ ΠΟΥ ΧΡΗΣΙΜΟΠΟΙΕΙ ΤΟ ΛΟΓΙΣΜΙΚΟ (“ΛΟΓΙΣΜΙΚΟ”) ΚΑΙ ΤΗΝ ΥΠΗΡΕΣΙΑ (“ΥΠΗΡΕΣΙΑ”) ΑΝΑΓΝΩΡΙΣΗΣ ΟΜΙΛΙΑΣ NUANCE) ΚΑΙ ΤΗΣ ΕΤΑΙΡΕΙΑΣ PANASONIC (PANASONIC). ΠΑΡΑΚΑΛΕΙΣΤΕ ΝΑ ΔΙΑΒΑΣΕΤΕ ΠΡΟΣΕΚΤΙΚΑ ΤΟΥΣ ΑΚΟΛΟΥΘΟΥΣ ΟΡΟΥΣ.

1	ΧΟΡΗΓΗΣΗ ΑΔΕΙΑΣ

Η PANASONIC σας χορηγεί το προσωπικό, μη αποκλειστικό και μη μεταβιβάσιμο δικαίωμα και την άδεια χρήσης του Λογισμικού όπως αυτό είναι ενσωματωμένο σε αυτή την τηλεόραση Panasonic (“Τηλεόραση”) για τον αποκλειστικό και περιοριστικό σκοπό της πρόσβασης στην Υπηρεσία.

2	ΔΙΚΑΙΩΜΑΤΑ ΚΥΡΙΟΤΗΤΑΣ• ΠΕΡΙΟΡΙΣΜΟΙ

Συνομολογείτε πως οι Panasonic και Nuance Communications Japan K.K (Δικαιοπάροχος) διατηρούν κάθε δικαίωμα, τίτλο και έννομο συμφέρον για το και σε σχέση με το πρωτότυπο και τυχόν αντίγραφα του Λογισμικού που είναι ενσωματωμένο στην Τηλεόραση, καθώς και για την Υπηρεσία. Μη περιοριστικά ως προς το γενικό χαρακτήρα των όσων ακολουθούν, Δεν μπορείτε να: (α) υποβάλλετε οποιαδήποτε αυτοματοποιημένα ή εγγεγραμμένα αιτήματα στην Υπηρεσία εκτός αν σας έχει παρασχεθεί διαφορετική έγκριση εγγράφως από την Panasonic και τον Δικαιοπάροχο• (β) χρησιμοποιήσετε την Υπηρεσία για εμπορική χρήση• (γ) προσπελάσετε την Υπηρεσία με λογισμικό ή με μέσο άλλο από το Λογισμικό• (δ) αντιγράψετε, αναπαραγάγετε, διανείμετε, ή με οποιονδήποτε άλλο τρόπο δημιουργήσετε αντίγραφο του Λογισμικού ή της Υπηρεσίας, εν όλω ή εν μέρει• (ε) πωλήσετε, μισθώσετε, παρέχετε ή να παραχωρήσετε άδεια, κατανείμετε, εκχωρήσετε, μεταφέρετε ή κατ’ οποιονδήποτε άλλον τρόπο να χορηγήσετε οποιαδήποτε δικαιώματα επί του Λογισμικού, εν όλω ή εν μέρει•(στ) τροποποιήσετε, μετατρέψετε, μεταθέσετε ή δημιουργήσετε παράγωγες εργασίες του Λογισμικού• (ζ) εκτελέσετε ανακατασκευή του πηγαίου ή του αντικειμενικού κώδικα, αποσυμπίληση, ή να επιχειρήσετε με κάθε άλλο τρόπο να αποκομίσετε, ανακατασκευάσετε, αναγνωρίσετε ή να ανακαλύψετε τυχόν πηγαίο κώδικα, υποκείμενες ιδέες ή αλγόριθμους του Λογισμικού ή της Υπηρεσίας με οποιοδήποτε μέσο. (η) αφαιρέσετε ειδοποιήσεις, ετικέτες ή επισημάνσεις κυριότητας από το Λογισμικό ή την Υπηρεσία• (θ) χρησιμοποιήσετε την Υπηρεσία προκειμένου να προβείτε σε αντιπαραβολή με ή έλεγχο απόδοσης έναντι προϊόντων ή υπηρεσιών που διατίθενται από τρίτους• ή (ι) να προβείτε σε οποιαδήποτε ενέργεια θα είχε ως αποτέλεσμα να κατασταθεί η Τηλεόραση, το Λογισμικό ή η Υπηρεσία κοινό κτήμα.

Το Λογισμικό και οι Υπηρεσίες ενδέχεται να περιέχουν ένα αντίγραφο του κωδικοποιητή Speex σε εκτελέσιμη μορφή. Συνομολογείτε πως η χρήση του κωδικοποιητή Speex υπόκειται στις συνθήκες και της δηλώσεις αποποίησης ευθυνών που παρατίθενται στην αναθεωρημένη άδεια BSD που μπορεί να βρεθεί στον ιστότοπο http://www.xiph.org/licenses/bsd/speex/. © 2002-2003, Jean-Marc Valin/Xiph.Org Foundation.

3	ΑΠΟΠΟΙΗΣΗ ΕΥΘΥΝΩΝ

ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, ΜΕ ΤΟ ΠΑΡΟΝ ΑΠΟΠΟΙΕΙΣΤΕ ΚΑΘΕ ΑΞΙΩΣΗ ΕΓΓΥΗΣΗΣ ΣΕ ΣΧΕΣΗ ΜΕ ΤΟ ΛΟΓΙΣΜΙΚΟ ΚΑΙ ΤΗΝ ΥΠΗΡΕΣΙΑ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΤΗΣ ΑΠΩΛΕΙΑΣ Ή ΒΛΑΒΗΣ ΔΕΔΟΜΕΝΩΝ Ή ΣΥΣΤΗΜΑΤΟΣ, ΤΗΣ ΠΙΘΑΝΟΤΗΤΑΣ ΑΝΑΓΝΩΡΙΣΗΣ ΔΕΔΟΜΕΝΩΝ ΟΜΙΛΙΑΣ, ΤΗΣ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΤΗΣ ΕΜΠΟΡΕΥΣΙΜΟΤΗΤΑΣ Ή ΤΗΣ ΜΗ ΠΡΟΣΒΟΛΗΣ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ ΤΡΙΤΩΝ.

4	ΠΕΡΙΟΡΙΣΜΟΣ ΕΥΘΥΝΗΣ

Η ΕΥΘΥΝΗ ΤΗΣ PANASONIC ‘Η ΤΩΝ ΥΠΕΡΓΟΛΑΒΙΚΩΝ ΕΤΑΙΡΕΙΩΝ ΤΗΣ, ΥΠΟ ΤΗΝ ΙΣΧΥ ΤΟΥ ΠΑΡΟΝΤΟΣ ΣΥΜΦΩΝΗΤΙΚΟΥ, ΣΥΓΚΕΝΤΡΩΤΙΚΑ, ΘΑ ΠΕΡΙΟΡΙΖΕΤΑΙ ΣΤΟ ΣΥΝΟΛΙΚΟ ΠΟΣΟ ΤΩΝ ΑΜΟΙΒΩΝ ΠΟΥ ΕΧΟΥΝ ΚΑΤΑΒΛΗΘΕΙ ΑΠΟ ΤΟΝ ΤΕΛΙΚΟ ΧΡΗΣΤΗ ΣΤΗΝ PANASONIC ΥΠΟ ΤΟ ΠΑΡΟΝ ΣΥΜΦΩΝΗΤΙΚΟ ΚΑΤΑ ΤΗ ΔΙΑΡΚΕΙΑ ΤΟΥ ΕΤΟΥΣ ΠΟΥ ΠΡΟΗΓΕΙΤΑΙ ΤΗΣ ΑΝΤΙΣΤΟΙΧΗΣ ΕΝΕΡΓΕΙΑΣ. Ο ΠΡΟΑΝΑΦΕΡΘΕΙΣ ΠΕΡΙΟΡΙΣΜΟΣ ΘΑ ΙΣΧΥΕΙ ΓΙΑ ΟΛΕΣ ΤΙΣ ΑΞΙΩΣΕΙΣ ΣΥΝΟΛΙΚΑ ΚΑΙ ΓΙΑ ΤΗ ΔΙΑΡΚΕΙΑ ΤΟΥ ΣΥΜΦΩΝΗΤΙΚΟΥ. Η ΠΑΡΟΥΣΙΑ ΠΕΡΙΣΣΟΤΕΡΩΝ ΤΗΣ ΜΙΑΣ ΑΞΙΩΣΕΩΝ ΔΕ ΘΑ ΕΠΙΦΕΡΕΙ ΔΙΟΓΚΩΣΗ ‘Η ΕΠΕΚΤΑΣΗ ΤΟΥ ΟΡΙΟΥ.

5	ΣΥΝΕΠΑΓΟΜΕΝΗ ΖΗΜΙΑ

Στο μέγιστο βαθμό που επιτρέπεται από την τρέχουσα νομοθεσία, η Panasonic ή οποιαδήποτε από τις υπεργολαβικές εταιρείες της δε θα καθίσταται σε καμία περίπτωση υπεύθυνη για οποιεσδήποτε έμμεσες ή επακόλουθες ζημίες οποιασδήποτε φύσης, συμπεριλαμβανομένων ενδεικτικά τυχόν απώλειας προϊόντος, απώλειας κερδών ή εσόδων, απώλειας χρήσης ή δεδομένων ή διακοπή επιχειρηματικής δραστηριότητας, που απορρέουν από οποιαδήποτε και από όλες τις αιτίες, συμπεριλαμβανομένων ενδεικτικά προ-συμβατικής υπαιτιότητας, αδικοπραξίας, απόδοσης ή αστοχίας απόδοσης σύμφωνα με τους όρους του παρόντος Συμφωνητικού, ή που απορρέουν από την παροχή, απόδοση, ή χρήση ή απώλεια χρήσης του Λογισμικού ή των Υπηρεσιών, ακόμη και αν είχατε προειδοποιηθεί για την πιθανότητα τέτοιων ζημιών.

6	ΕΜΠΟΡΙΚΑ ΣΗΜΑΤΑ

Τα εμπορικά σήματα τρίτων, εμπορικές ονομασίες, ονόματα προϊόντων και λογότυπα (“Εμπορικά σήματα”) που περιέχονται στο ή χρησιμοποιούνται από το Λογισμικό ή την Υπηρεσία αποτελούν εμπορικά σήματα ή σήματα κατατεθέντα των αντίστοιχων κατόχων τους, και η χρήση των εν λόγω Εμπορικών σημάτων θα ισχύουν επ’ ωφελεία του κατόχου του εμπορικού σήματος. Η χρήση των εν λόγω Εμπορικών σημάτων προορίζεται ως μαρτυρία διαλειτουργικότητας και δεν συνιστά: (i) θεμελίωση θυγατρικής σχέσης της Panasonic και των δικαιοπάροχών της με την εν λόγω εταιρεία, ή (ii) επιδοκιμασία ή έγκριση της εν λόγω εταιρείας από την Panasonic και τους δικαιοπάροχούς της και τα προϊόντα ή τις υπηρεσίες τους.

7	ΔΕΔΟΜΕΝΑ ΟΜΙΛΙΑΣ

α) ΔΕΔΟΜΕΝΑ ΟΜΙΛΙΑΣ. Ως μέρος της Υπηρεσίας, η Panasonic και/ή ο Δικαιοπάροχος συλλέγουν και χρησιμοποιούν Δεδομένα Ομιλίας, σύμφωνα με τον ορισμό που ακολουθεί παρακάτω, προκειμένου να συντονίσει, να ενισχύσει και να βελτιώσει την αναγνώριση ομιλίας και άλλες συνιστώσες της Υπηρεσίας, καθώς και άλλων υπηρεσιών και προϊόντων. Με την αποδοχή των γενικών και ειδικών όρων του παρόντος Συμφωνητικού, συνομολογείτε, αποδέχεστε και συμφωνείτε με το ενδεχόμενο συλλογής των Δεδομένων Ομιλίας από την Panasonic και/ή τον Δικαιοπάροχο ως μέρος της Υπηρεσίας, καθώς και με το γεγονός ότι οι εν λόγω πληροφορίες θα χρησιμοποιηθούν μόνο από την Panasonic και/ή τον Δικαιοπάροχο ή τρίτους που ενεργούν υπό την κατεύθυνση της Panasonic και/ή του Δικαιοπάροχου, σε αρμονία με τα συμφωνητικά εμπιστευτικότητας, για την ανάπτυξη, το συντονισμό, την ενίσχυση και τη βελτίωση της αναγνώρισης ομιλίας και άλλων συνιστωσών της Υπηρεσίας, καθώς και άλλων υπηρεσιών και προϊόντων. Η Panasonic και/ή ο Δικαιοπάροχος δε θα χρησιμοποιήσουν τα στοιχεία των πληροφοριών από οποιαδήποτε Δεδομένα Ομιλίας για οποιανδήποτε σκοπό εκτός από τα οριζόμενα παραπάνω και στην υποενότητα δ) παρακάτω. Θα πρέπει να επιδεικνύετε προσοχή έτσι ώστε τα Δεδομένα Ομιλίας σας να μην περιέχουν προσωπικά στοιχεία, ανάλογα με τα λόγια που εκφέρετε στην ομιλία σας και το αν τα εν λόγω δεδομένα ενδέχεται να θεωρείται πως αποτελούν προσωπικά στοιχεία σύμφωνα με την ισχύουσα νομοθεσία και τον κανονισμό προστασίας δεδομένων. Με τον όρο “Δεδομένα Ομιλίας” εννοούνται αρχεία ήχου, οι σχετικές μεταγραφές και αρχεία καταγραφής που παρέχονται από εσάς παρακάτω ή που παράγονται σε σχέση με την Υπηρεσία.
β) Οποιαδήποτε και όλα τα στοιχεία που παρέχετε θα παραμένουν εμπιστευτικά, εκτός από ό,τι παραχωρείται ή επιτρέπεται υπό το παρόν Συμφωνητικό, και ενδέχεται να γνωστοποιηθούν από την Panasonic και τον Δικαιοπάροχο, εάν αυτό απαιτείται, προς ανταπόκριση σε νομικές ή ρυθμιστικές απαιτήσεις, όπως κατόπιν δικαστικής εντολής ή αν προορίζονται για κρατικό οργανισμό εφόσον απαιτείται ή εγκρίνεται από τη νομοθεσία, ή στην περίπτωση πώλησης, συγχώνευσης ή πρόσκτησης άλλης εταιρείας από την Panasonic ή τον Δικαιοπάροχο.
γ) Περαιτέρω, συνομολογείτε, αποδέχεστε και συμφωνείτε επίσης με τη συλλογή άλλων δεδομένων από την Panasonic και/ή τον Δικαιοπάροχο, όπως της διάρκειας του χρόνου πρόσβασής σας στην Υπηρεσία, στοιχείων αναζήτησής σας, των συνδεδεμένων εφαρμογών σας, της λίστας επαφών, των υπηρεσιών που έχουν αγοραστεί, αναγνωριστικών αριθμών εφαρμογών, διεύθυνσης MAC (τα “Συγκεκριμένα Δεδομένα”) και με τη χρήση, γνωστοποίηση, και/ή διανομή των Συγκεκριμένων Δεδομένων σε τρίτους. Η διεύθυνση MAC ID εκχωρείται σε κάθε Τηλεόραση κατά την εργοστασιακή ρύθμιση και δεν παρέχει τη δυνατότητα αναγνώρισης των προσωπικών σας στοιχείων, όπως ο λογαριασμός χρήστη. Η γνωστοποίηση των Συγκεκριμένων Δεδομένων πρέπει να μη σας προσδιορίζει ως άτομο.
δ) Περαιτέρω, συνομολογείτε, αποδέχεστε και συμφωνείτε επίσης με τη δημιουργία, χρήση, γνωστοποίηση και διανομή, εκ μέρους της Panasonic και/ή του Δικαιοπάροχου, εμπορικών δεδομένων και δεδομένων ανάλυσης (τα “Εμπορικά Δεδομένα”) τα οποία θα τυχαίνουν τέτοιας επεξεργασίας ώστε να μην είναι δυνατός ο προσδιορισμός της ταυτότητάς σας από τα δεδομένα της βάσης των Δεδομένων Ομιλίας και/ή των Συγκεκριμένων Δεδομένων.

8	ΑΝΑΣΤΟΛΗ ΚΑΙ ΤΡΟΠΟΠΟΙΗΣΕΙΣ.

α)	Συνομολογείτε, αποδέχεστε και συμφωνείτε πως η Panasonic και/ή οι δικαιοπάροχοί της μπορούν να τροποποιούν τις προδιαγραφές της Υπηρεσίας και του Λογισμικού χωρίς πρότερη έγγραφη ειδοποίησή σας. 
β)	Συνομολογείτε, αποδέχεστε και συμφωνείτε πως η Panasonic και/ή οι δικαιοπάροχοί της μπορούν να αναστείλουν προσωρινά την Υπηρεσία για ορισμένους λόγους όπως η τακτική συντήρηση.
γ)	Συνομολογείτε, αποδέχεστε και συμφωνείτε πως η Panasonic μπορεί να τερματίσει το παρόν συμφωνητικό, και την άδεια που χορηγείται κατωτέρω, σε οποιαδήποτε χρονική στιγμή κατά την αποκλειστική της διάκριση, με ή χωρίς αιτία, ειδοποιώντας σας πως η Υπηρεσία για αυτή την Τηλεόραση έχει λήξει ή έχει τερματιστεί μέσω σχετικής ανάρτησης στον ιστότοπο της Panasonic’s.

9	ΓΕΝΙΚΟΙ ΝΟΜΙΚΟΙ ΟΡΟΙ.

Συνομολογείτε, αποδέχεστε και συμφωνείτε πως μπορούμε να τροποποιούμε τους γενικούς και ειδικούς όρους κατά την αποκλειστική μας διάκριση. Κάθε χρήση ή πρόσβαση στο Λογισμικό ή στην Υπηρεσία από μέρους σας εκλαμβάνεται ως αποδοχή σας οποιωνδήποτε τροποποιήσεων.
Το παρόν Συμφωνητικό διέπεται από τη νομοθεσία της Ιαπωνίας, χωρίς να λαμβάνονται υπόψη περί σύγκρουσης νομοθεσιών, και με το παρόν τίθεστε υπό τη δικαιοδοσία του περιφερειακού δικαστηρίου της Οσάκα στην Ιαπωνία. Το παρόν Συμφωνητικό αποτελεί το πλήρες συμφωνητικό μεταξύ υμών και της Panasonic και αντικαθιστά οποιαδήποτε άλλη αλληλογραφία και προώθηση που αφορά στο Λογισμικό και τις Υπηρεσίες. Αν οποιαδήποτε από τις διατάξεις του παρόντος Συμφωνητικού καταστεί άκυρη ή μη εκτελεστή, η εν λόγω διάταξη θα αναθεωρηθεί στο βαθμό που είναι απαραίτητο προκειμένου να διορθωθεί η εγκυρότητα ή η εκτελεστότητα, και οι υπόλοιπες διατάξεις του παρόντος Συμφωνητικού θα συνεχίσουν να είναι σε πλήρη ισχύ και εφαρμογή. Η αστοχία της Panasonic να εξασκήσει ή να επιβάλλει οποιοδήποτε δικαίωμα ή διάταξη του παρόντος Συμφωνητικού δε συνιστά παραίτηση από το εν λόγω δικαίωμα ή την εν λόγω διάταξη.
Οι ενότητες 2, 3, 4, 5, 6, 7, 8, 9 θα παραμείνουν σε ισχύ μετά τη λήξη ή τον τερματισμό του παρόντος Συμφωνητικού. Και το δικαίωμα χρήσης του Λογισμικού χωρίς πρόσβαση στην Υπηρεσία θα παραμείνει σε ισχύ μετά τη λήξη ή τον τερματισμό του παρόντος Συμφωνητικού." user-agreement-mess] 10])
