(? #[() "���\000" ["Paslaugų galutiniam naudotojui sąlygos (sutartis)

ŠIS DOKUMENTAS YRA TEISINĖ SUTARTIS TARP JŪSŲ (ASMENS ARBA ĮMONĖS, NAUDOJANČIO KALBOS ATPAŽINIMO PROGRAMINĘ ĮRANGĄ (TOLIAU – PROGRAMINĖ ĮRANGA) BEI PASLAUGĄ (TOLIAU – PASLAUGA) IR „PANASONIC CORPORATION“ (TOLIAU – „PANASONIC“). ATIDŽIAI PERSKAITYKITE TOLIAU IŠDĖSTYTAS SĄLYGAS.

1	LICENCIJOS SUTEIKIMAS

PANASONIC suteikia jums asmeninę, neišimtinę, neperleidžiamą teisę ir licenciją naudoti Programinę įrangą, įdiegtą šiame „Panasonic“ televizoriuje (toliau – Televizorius), vieninteliu tikslu – prieigai prie Paslaugos.

2	NUOSAVYBĖS TEISĖS, APRIBOJIMAI

Sutinkate, kad „Panasonic“ ir „Nuance Communications Japan“ K.K. (toliau – Licencijos išdavėjas) pasilieka visas teises, nuosavybės teisę ir interesą į originalią Televizoriuje integruotą Programinę įrangą, jos kopijas ir į Paslaugą. Neatmetant pirmiau nurodytų bendro pobūdžio sąlygų, įsipareigojate: (a) neteikti Paslaugai automatinių arba įrašytų užklausų, jeigu „Panasonic“ ir Licencijos išdavėjas raštu nėra nurodęs kitaip; (b) nenaudoti Paslaugos komerciniais tikslais; (c) nesijungti prie Paslaugos naudodami ne Programinę įrangą; (d) nekopijuoti, neperkurti, neplatinti arba kitu būdu nedaryti Programinės įrangos ar Paslaugos (arba jų dalies) kopijų; (e) neparduoti, nenuomoti, nelicencijuoti, nesublicencijuoti, neplatinti, nepriskirti, neperleisti ar kitaip nesuteikti teisių į Programinę įrangą (ar jos dalį); (f) nekeisti, nejungti, neversti Programinės įrangos ir ja remdamiesi nerengti susijusių darbų; (g) nedekompiliuoti, neišmontuoti, nenaudoti apgrąžos technologijos ir kitu būdu nemėginti išvesti, atkurti, identifikuoti, atrasti Programinės įrangos arba Paslaugos pradinio kodo, pamatinių idėjų ar algoritmų; (h) nuo Programinės įrangos arba Paslaugos nešalinti savininko pastabų, etikečių arba ženklų; (i) nenaudoti Paslaugos siekdami palyginti ją su trečiųjų šalių gaminiais arba paslaugomis; (j) nesiimti jokių veiksmų, dėl kurių informacija apie Televizorių, Programinę įrangą arba Paslaugą būtų paviešinta.

Programinė įranga arba Paslaugos gali apimti naudojamą „Speex“ kodeko kopiją. Sutinkate, kad naudojant „Speex“ kodeką taikomos peržiūrėtoje BSD licencijoje nurodytos sąlygos ir atsakomybės atsisakymas. Minėtą licenciją rasite http://www.xiph.org/licenses/bsd/speex/. © 2002–2003 m., Jean-Marc Valin / „Xiph.Org Foundation“.

3	GARANTIJŲ IR ATSAKOMYBĖS ATSISAKYMAS

TIEK, KIEK LEIDŽIAMA PAGAL TAIKOMUS TEISĖS AKTUS, ŠIUO ATSISAKOTE VISŲ SU PROGRAMINE ĮRANGA IR PASLAUGA SUSIJUSIŲ GARANTIJŲ, ĮSKAITANT, BET TUO NEAPSIRIBOJANT, GARANTIJĄ DĖL DUOMENŲ ARBA SISTEMOS PRARADIMO AR ŽALOS, GALIMYBĘ, KAD KALBOS DUOMENYS BUS ATPAŽINTI, TINKAMUMĄ KONKREČIAM TIKSLUI, PERKAMUMĄ AR TREČIŲJŲ ŠALIŲ INTELEKTINĖS NUOSAVYBĖS TEISIŲ LAIKYMĄSI.

4	ATSAKOMYBĖS APRIBOJIMAS

„PANASONIC“ ARBA JOS SUBRANGOVŲ BENDRA ATSAKOMYBĖ, REMIANTIS ŠIA SUTARTIMI, APSIRIBOJA SUMA MOKESČIŲ, KURIUOS GALUTINIS NAUDOTOJAS FAKTIŠKAI SUMOKĖJO „PANASONIC“ PAGAL ŠIĄ SUTARTĮ PER METUS IKI ATITINKAMO VEIKSMO. APRIBOJIMAS TAIKOMAS VISOMS PRETENZIJOMS VISĄ SUTARTIES GALIOJIMO LAIKOTARPĮ. JEIGU PATEIKIAMA DAUGIAU KAIP VIENA PRETENZIJA, NUSTATYTA RIBA NĖRA PADIDINAMA ARBA VIRŠIJAMA.

5	NETIESIOGINĖ ŽALA

Tiek, kiek leidžiama pagal taikomus teisės aktus, „Panasonic“ ir jos subrangovai nebus atsakingi už netiesioginę žalą, pavyzdžiui (tuo neapsiribojant), gaminio praradimą, pelno arba pajamų praradimą, teisės naudoti praradimą, duomenų praradimą arba veiklos pertraukimą, kylančią dėl bet kokių ir visų priežasčių, įskaitant, bet tuo neapsiribojant, įsipareigojimą iki sutarties, civilinės teisės pažeidimą, veiksmus arba neveikimą, remiantis šios Sutarties sąlygomis, arba kylančią teikiant Programinę įrangą ar Paslaugas, jas vykdant, naudojant arba praradus teisę naudoti, net jeigu tokios žalos galimybė jums buvo žinoma.

6	PREKIŲ ŽENKLAI

Programinėje įrangoje ar Paslaugoje esantys arba jose naudojami trečiųjų šalių prekių ženklai, prekių vardai, gaminių pavadinimai ir logotipai (toliau – Prekių ženklai) yra jų savininkų prekių ženklai arba registruotieji prekių ženklai; tokie Prekių ženklai turi būti naudojami tik siekiant naudos prekės ženklo savininkui. Tokie Prekių ženklai naudojami siekiant pabrėžti operacinį suderinamumą ir nerodo: (i) „Panasonic“ ir jos licencijų išdavėjų susijungimo su tokia bendrove; (ii) „Panasonic“ ir jos licencijos išdavėjų suteikto tokios bendrovės, jos gaminių ir paslaugų indosavimo arba patvirtinimo.

7	KALBOS DUOMENYS

(a) KALBOS DUOMENYS. Teikdami Paslaugą, „Panasonic“ ir (arba) Licencijos išdavėjas renka ir naudoja Kalbos duomenis, kurių apibrėžimas pateiktas toliau, kad suderintų, išplėstų ir patobulintų Paslaugos, kitų paslaugų bei gaminių kalbos atpažinimo funkciją ir kitus komponentus. Sutikdami su šios Sutarties sąlygomis, pripažįstate, sutinkate ir pritariate, kad „Panasonic“ ir (arba) Licencijos išdavėjas, teikdami Paslaugą, gali rinkti Kalbos duomenis ir kad tokią informaciją gali naudoti tik „Panasonic“ ir (arba) Licencijos išdavėjas ar trečiosios šalys, veikiančios „Panasonic“ ir (arba) Licencijos išdavėjo nurodymu, vadovaudamiesi konfidencialumo sutartimis, kad sukurtų, suderintų, išplėstų ir patobulintų Paslaugos, kitų paslaugų ir gaminių kalbos atpažinimo funkciją ir kitus komponentus. „Panasonic“ ir (arba) Licencijos išdavėjas įsipareigoja naudoti Kalbos duomenų informaciją tik pirmiau ir d punkte nurodytais tikslais. Įsipareigojate būti atidūs, kad jūsų Kalbos duomenys neapimtų jūsų išsakytos asmeninės informacijos; tokie duomenys gali būti traktuojami kaip asmeniniai duomenys taikomo duomenų apsaugos įstatymo ir kitų teisės aktų tikslais. Kalbos duomenys reiškia garso failus, susijusias transkripcijas ir žurnalo failus, kurie jums suteikiami šia Sutartimi arba sugeneruojami teikiant Paslaugą.
b) Visa jūsų suteikta informacija išliks konfidenciali, išskyrus atvejus, kai šioje Sutartyje nustatyta arba leidžiama kitaip; šią informaciją „Panasonic“ ir (arba) Licencijos išdavėjas esant būtinybei ir siekdami laikytis teisinių arba priežiūros institucijų reikalavimų gali atskleisti, kai tai būtina pagal teismo įsakymą arba vyriausybės institucijos nurodymu, jei tokią informaciją atskleisti reikalaujama arba leidžiama pagal teisės aktus, taip pat „Panasonic“ arba Licencijos išdavėjo pardavimo, susijungimo su kita įmone arba kitos įmonės įsigijimo atveju.
c) Be to, pripažįstate, sutinkate ir pritariate, kad „Panasonic“ ir (arba) Licencijos išdavėjas rinktų kitus duomenis, pavyzdžiui, kiek laiko ar kada būnate prisijungę prie Paslaugos, jūsų užklausų duomenis, prijungtas taikomąsias programas, kontaktų sąrašą, pirktas paslaugas, taikomosios programos ID, MAC adresą (toliau – Konkretūs duomenys), ir Konkrečius duomenis naudotų, atskleistų ir (arba) perduotų trečiosioms šalims. MAC ID kiekvienam Televizoriui priskiriamas gamykloje, todėl pagal jį neįmanoma nustatyti jūsų asmeninės informacijos, pavyzdžiui, naudotojo paskyros duomenų. Atskleidžiant Konkrečius duomenis jūs, kaip asmuo, negalite būti nurodomas.
d) Be to, pripažįstate, sutinkate ir pritariate, kad „Panasonic“ ir (arba) Licencijos išdavėjas gali kurti, naudoti, atskleisti ir perduoti rinkodaros duomenis arba analizuojamus duomenis (toliau – Rinkodaros duomenys), kurie apdorojami būdu, neleidžiančiu nustatyti jūsų tapatybės pagal Kalbos duomenis ir (arba) Konkrečius duomenis. 

8	SUSTABDYMAS IR PAKEITIMAI.

a)	Pripažįstate, sutinkate ir pritariate, kad „Panasonic“ ir (arba) jos licencijos išdavėjai be išankstinio rašytinio pranešimo gali keisti Paslaugos ir Programinės įrangos specifikacijas. 
b)	Pripažįstate, sutinkate ir pritariate, kad „Panasonic“ ir (arba) jos licencijos išdavėjai dėl tam tikrų priežasčių, pavyzdžiui, reguliarios techninės priežiūros, gali laikinai sustabdyti Paslaugą.
c)	Pripažįstate, sutinkate ir pritariate, kad „Panasonic“ bet kuriuo metu vien savo nuožiūra gali nutraukti šią sutartį ir ja suteikiamą licenciją nepriklausomai nuo to, ar tam yra priežastis, ar ne, pranešdama jums, kad Paslaugos šiam Televizoriui galiojimo laikas baigėsi arba buvo nutrauktas; apie tai „Panasonic“ skelbia „Panasonic“ interneto svetainėje.

9	BENDROSIOS TEISINĖS SĄLYGOS.

Pripažįstate, sutinkate ir pritariate, kad galime keisti sąlygas vien savo nuožiūra. Jeigu naudojate Programinę įrangą arba Paslaugą ar prie jos prisijungiate, laikoma, kad sutinkate su tokiais pakeitimais.
Šiai Sutarčiai taikomi Japonijos teisės aktai, neatsižvelgiant į prieštaraujančius teisės principus, ir šiuo sutinkate su išimtine Osakos rajono teismo Japonijoje jurisdikcija. Ši Sutartis yra visa sutartis tarp jūsų ir „Panasonic“, ji pakeičia bet kokius kitus pranešimus ar reklamą, susijusius su Programine įranga ir Paslaugomis. Jeigu kurios nors šios Sutarties nuostatos galiojimas sustabdomas arba ji tampa neįgyvendinama, tokia nuostata yra peržiūrima, kiek tai reikalinga siekiant atstatyti jos galiojimą arba įgyvendinamumą; likusi šios Sutarties dalis tokiu atveju lieka galioti. „Panasonic“ negebėjimas vykdyti kurios nors šios Sutarties teisės arba nuostatos, negebėjimas užtikrinti tokios teisės ar nuostatos vykdymo nelaikomas tokios teisės arba nuostatos atsisakymu.
2, 3, 4, 5, 6, 7, 8, 9 skyriai galioja net nutraukus šią Sutartį arba pasibaigus jos galiojimo laikui. Teisė naudoti Programinę įrangą, kuriai nereikalinga prieiga prie Paslaugos, galioja net nutraukus šią Sutartį arba pasibaigus jos galiojimo laikui." user-agreement-mess] 10])
