(? #[() "���\000" ["Pakalpojuma sniegšanas noteikumi lietotājam (tālāk — “Vienošanās”)

ŠĪ IR JURIDISKA VIENOŠANĀS, KAS NOSLĒGTA JŪSU (PRIVĀTPERSONAS VAI UZŅĒMUMA, KAS LIETO RUNAS PAZĪŠANAS PROGRAMMATŪRU (TĀLĀK — “PROGRAMMATŪRA”) UN PAKALPOJUMU (TĀLĀK — “PAKALPOJUMS”)) UN UZŅĒMUMA “PANASONIC CORPORATION” STARPĀ (TĀLĀK — “PANASONIC”). RŪPĪGI IZLASIET ŠOS NOTEIKUMUS.

1	PIEŠĶIRTĀ LICENCE

Uzņēmums “PANASONIC” piešķir Jums personiskas, neekskluzīvas un nenododamas tiesības un licenci izmantot šajā “Panasonic” televizorā (tālāk — “Televizors”) integrēto programmatūru, kuru drīkst izmantot tikai lai piekļūtu Pakalpojumam.

2	ĪPAŠUMTIESĪBAS; IEROBEŽOJUMI

Jūs atzīstat ka uzņēmums “Panasonic” un “Nuance Communications Japan K.K” (tālāk — “Licences devējs”) saglabā visas tiesības un īpašumtiesības gan uz Televizorā integrētās Programmatūras oriģinālu un kopijām, gan uz Pakalpojumu, kā arī visas ar tām saistītās priekšrocības. Neierobežojot iepriekš minētā vispārību, Jūs nedrīkstat: a) iesniegt jebkādus automātiskus vai ierakstītus pieprasījumus Pakalpojuma sniegšanai, ja vien tos rakstiski nav apstiprinājis uzņēmums “Panasonic” un Licences devējs; b) izmantot pakalpojumu komerciālam patēriņam; c) piekļūt Pakalpojumam, izmantojot citus līdzekļus, kas nav Programmatūra; d) pilnīgi vai daļēji kopēt, pavairot, izplatīt vai citā veidā kopēt Programmatūru vai Pakalpojumu; e) pilnīgi vai daļēji pārdot, iznomāt, licencēt Programmatūru, nodot tās licenci trešajai personai, izplatīt, piešķirt lietošanas tiesības, nodot vai citādā veidā piešķirt trešajai personai tiesības uz Programmatūru; f) ne ar kādiem līdzekļiem pārveidot, portēt, translēt Programmatūru vai veidot Programmatūras atvasinājumus; g) dekompilēt, izjaukt vai dekonstruēt, vai citādā veidā mēģināt atvasināt, rekonstruēt, identificēt Programmatūru vai atklāt Programmatūras vai Pakalpojuma pirmkodu, to izveides nolūkus vai algoritmus; h) noņemt Programmatūrai vai Pakalpojumam jebkādas norādes, uzlīmes vai marķējumus, kas liecina par īpašumtiesībām; i) izmantot Pakalpojumu, lai salīdzinātu to ar citiem trešo pušu piedāvātiem produktiem vai pakalpojumiem, kā arī veikt šo produktu salīdzinošo analīzi; j) veikt darbības, kuru dēļ Televizors, Programmatūra vai Pakalpojums būtu pieejams publiskā vidē.

Programmatūrā un Pakalpojumā var būt integrēta runas kodētāja “Speex” kopija izpildāmā veidā. Ņemiet vērā to, ka uz runas kodētāju “Speex” attiecas nosacījumi un atrunas, kas minēti BSD licences pārskatītajā redakcijā, kas atrodama vietnē http://www.xiph.org/licenses/bsd/speex/. © 2002-2003, Jean-Marc Valin/Xiph.Org Foundation.

3	GARANTIJAS IEROBEŽOJUMI UN ATTEIKUMS

TĀDĀ MĒRĀ, KĀDU NOSAKA PIEMĒROJAMIE TIESĪBU AKTU NOTEIKUMI, JŪS ATSAKĀTIES NO VISĀM TIESĪBĀM UZ GARANTIJU SAISTĪBĀ AR PROGRAMMATŪRU UN PAKALPOJUMU, TOSTARP, BET NE TIKAI, ATTIECĪBĀ UZ GARANTIJU DATU VAI SISTĒMAS ZAUDĒJUMA VAI BOJĀJUMA GADĪJUMĀ, IESPĒJU PAZĪT RUNAS DATUS, PIEMĒROTĪBU NOTEIKTAM NOLŪKAM, PIEMĒROTĪBU PĀRDOŠANAI VAI TREŠO PUŠU INTELEKTUĀLĀ ĪPAŠUMA TIESĪBU IEVĒROŠANU.

4	ATBILDĪBAS IEROBEŽOJUMS

UZŅĒMUMS “PANASONIC” VAI TĀ APAKŠUZŅĒMĒJI SASKAŅĀ AR ŠO VIENOŠANOS KOPUMĀ ATBILD TIKAI KOPĒJĀS SUMMAS APMĒRĀ, KO LIETOTĀJS GADA LAIKĀ PIRMS ATTIECĪGĀS DARBĪBAS SAMAKSĀJIS UZŅĒMUMAM “PANASONIC” SASKAŅĀ AR ŠO VIENOŠANOS. MINĒTO IEROBEŽOJUMU PIEMĒRO VISIEM PRASĪJUMIEM KOPUMĀ UN KAMĒR VIENOŠANĀS IR SPĒKĀ. VAIRĀK NEKĀ VIENA PRASĪJUMA GADĪJUMĀ MAKSIMĀLĀ SUMMA NETIEK PALIELINĀTA.

5	NODARĪTAIS KAITĒJUMS

Tādā mērā, kādā atļauts piemērojamo tiesību aktu noteikumos, uzņēmums “Panasonic” vai tā apakšuzņēmēji nekādā gadījumā neatbild par jebkādiem netiešiem zaudējumiem vai jebkādu nodarīto kaitējumu, piemēram, bet ne tikai, par produkta zaudējumu, peļņas vai ienākumu zaudējumu, datu vai izmantošanas zaudējumu vai komercdarbības pārtraukumu, ko radījuši jebkādi un visi cēloņi, tostarp, bet ne tikai, pirmslīgumiskā atbildība, civiltiesību pārkāpums, veiktspēja vai nespēja nodrošināt izpildi saskaņā ar šīs vienošanās noteikumiem, vai ko radījusi iekārta, Programmatūras vai Pakalpojuma veiktspēja vai izmantošana, vai izmantošanas zaudējums, arī tajos gadījumos, kad Jūs esat bijis informēts par šādu zaudējumu iespējamību.

6	PREČZĪMES

Programmatūrā vai Pakalpojumā iekļautās vai izmantotās trešo pušu prečzīmes, tirdzniecības zīmes, produktu nosaukumi un logotipi (tālāk — “Prečzīmes”) ir attiecīgo īpašnieku prečzīmes vai reģistrētas prečzīmes, un šīs Prečzīmes jāizmanto prečzīmes īpašnieka interesēs. Šo Prečzīmju izmantošana paredzēta sadarbības spējas nodrošināšanai un nav uzskatāma par: i) “Panasonic” un licences devēja piederību šim uzņēmumam vai ii) šā uzņēmuma piešķirtu apstiprinājumu vai atļauju uzņēmumam “Panasonic” un Licences devējiem izmantot šā uzņēmuma produktus un pakalpojumus.

7	RUNAS DATI

a) RUNAS DATI. Sniedzot pakalpojumu, uzņēmums “Panasonic” un/vai Licences devējs apkopo un izmanto runas datus tālāk norādītajā veidā nolūkā pilnveidot, paplašināt un uzlabot runas pazīšanas iespējas un citus Pakalpojuma, kā arī citu pakalpojumu un produktu elementus. Piekrītot šīs Vienošanās noteikumiem un nosacījumiem, Jūs atzīstat, piekrītat un apstiprināt, ka uzņēmums “Panasonic” un/vai Licences devējs saistībā ar Pakalpojumu drīkst apkopot runas datus un ka šo informāciju izmantos tikai uzņēmums “Panasonic” un/vai Licences devējs vai trešās puses, kas darbojas “Panasonic” un/vai Licences devēja uzdevumā, ievērojot vienošanos par konfidencialitāti, nolūkā izstrādāt, pilnveidot, paplašināt un uzlabot runas pazīšanas iespējas un citus Pakalpojuma, kā arī citu pakalpojumu un produktu elementus. Uzņēmums “Panasonic” un/vai Licences devējs neizmantos runas datu informācijas elementus nekādiem citiem mērķiem, izņemot tālāk un d) apakšdaļā norādītos mērķus. Ievērojiet, lai runājot Jūsu runas dati nesaturētu privātu informāciju un šādus datus nevarētu uzskatīt par personas datiem piemērojamo datu aizsardzības normatīvo un administratīvo aktu nozīmē. “Runas dati” ir saskaņā ar šīs vienošanās noteikumiem Jūsu izveidotie vai saistībā ar Pakalpojumu izveidotie audio faili, ar tiem saistītās transkripcijas un žurnālfaili.
b) Jebkāda Jūsu sniegtā informācija ir konfidenciāla, izņemot informāciju, kas piešķirta vai atļauta saskaņā ar šo Vienošanos; vajadzības gadījumā “Panasonic” un Licences devējs šo informāciju drīkst atklāt, lai pildītu juridiskas vai regulatīvas prasības, piemēram saskaņā ar tiesas rīkojumu, vai lai sniegtu informāciju valdības iestādei, ja tā to prasa vai tai ir tiesības to prasīt saskaņā ar tiesību aktu noteikumiem, vai ja uzņēmums “Panasonic” vai Licences devējs pārdod, pievieno vai iegūst citu uzņēmumu.
c) Jūs arī atzīstat, piekrītat un atļaujat, ka “Panasonic” un/vai Licences devējs apkopo citus datus, piemēram, informāciju par Jūsu Pakalpojuma izmantošanas laiku, pieprasītajiem vienumiem, savienojumiem ar lietotnēm, kontaktu sarakstu, iegādātajiem pakalpojumiem, lietotņu ID, MAC adresi (tālāk — “Īpaši dati”), un izmanto, atklāj un/vai izplata Īpašos datus trešajām pusēm. MAC ID ir piešķirts katram Televizoram kā rūpnīcas iestatījums, un ar to nav iespējams noteikt Jūsu privāto informāciju, piemēram, lietotāja kontu. Atklājot Īpašos datus, nav iespējams identificēt Jūs kā indivīdu.
d) Jūs arī atzīstat, piekrītat un atļaujat, ka “Panasonic” un/vai Licences devējs drīkst izveidot, izmantot, atklāt un izplatīt tirgvedības vai analīzes datus (tālāk — “Tirgvedības dati”), nodrošinot datu apstrādi tādā veidā, kas neļauj identificēt Jūs personiski, izmantojot Runas datus vai Īpašos datus. 

8	APTURĒŠANA UN PĀRVEIDOJUMI

a)	Jūs atzīstat, piekrītat un atļaujat, ka “Panasonic” un/vai Licences devēji, iepriekš rakstiski nepaziņojot, drīkst pārveidot Pakalpojuma un Programmatūras specifikāciju. 
b)	Jūs atzīstat, piekrītat un atļaujat, ka “Panasonic” un/vai Licences devēji dažu iemeslu, piemēram, regulārās tehniskās apkopes dēļ uz laiku drīkst pārtraukt Pakalpojuma sniegšanu.
c)	Jūs atzīstat, piekrītat un atļaujat, ka “Panasonic” jebkurā brīdī pēc paša ierosmes kāda iemesla dēļ vai bez iemesla drīkst pārtraukt šīs Vienošanās un saskaņā ar to piešķirtās licences darbību, “Panasonic” tīmekļa vietnē paziņojot, ka šim televizoram Pakalpojuma darbības laiks ir beidzies vai pārtraukts.

9	VISPĀRĒJI JURIDISKI NOTEIKUMI

Jūs atzīstat, piekrītat un atļaujat, ka mēs pēc savas ierosmes drīkstam grozīt noteikumus un nosacījumus. Tiklīdz Jūs lietosiet Programmatūru vai Pakalpojumu, tiks uzskatīts, ka Jūs piekrītat šiem grozījumiem.
Šo Vienošanos reglamentē Japānas tiesību akti, neatkarīgi no konfliktu risināšanas tiesību principiem, un tādējādi Jums jāvēršas Osakas apgabaltiesas ekskluzīvajā jurisdikcijā Japānā. Šī Vienošanās ir pilnīga vienošanās starp Jums un uzņēmumu “Panasonic” un aizstāj citus paziņojumus vai reklāmas saistībā ar Programmatūru un Pakalpojumu. Ja tiks uzskatīts, ka šīs Vienošanās noteikumi nav derīgi vai nav spēkā, šādi noteikumi jāpārskata vajadzīgajā mērā, lai atjauninātu to derīgumu vai spēkā esamību, un pārējie šīs Vienošanās noteikumi paliek spēkā pilnā mērā. Ja “Panasonic” nepilda vai neīsteno šīs Vienošanās tiesības vai noteikumus, tas nav uzskatāms par atteikšanos no šīm tiesībām vai noteikumiem.
2., 3., 4., 5., 6., 7., 8., 9. sadaļa paliek spēkā arī pēc šīs Vienošanās termiņa beigām vai pēc tās izbeigšanas. Tiesības izmantot Programmatūru, neizmantojot Pakalpojumu, paliek spēkā arī pēc šīs Vienošanās termiņa beigām vai pēc tās izbeigšanas." user-agreement-mess] 10])
