(? #[() "���\000" ["Pogoji storitev za končnega uporabnika (pogodba)

TO JE ZAKONITA POGODBA MED VAMI (FIZIČNA ALI PRAVNA OSEBA, KI UPORABLJA RAZLIČICO PROGRAMSKE OPREME ZA PREPOZNAVANJE GOVORA (“PROGRAMSKA OPREMA”) IN STORITEV (“STORITEV”)) IN DRUŽBO PANASONIC (PANASONIC). POZORNO PREBERITE NASLEDNJA DOLOČILA.

1	DODELITEV LICENCE

Družba PANASONIC vam dodeljuje osebno, neekskluzivno in neprenosno pravico in licenco za uporabo programske opreme, vdelane v ta televizor Panasonic (“TV”), za izključni in omejeni namen dostopanja do storitve.

2	LASTNINSKE PRAVICE; OMEJITVE

Strinjate se, da si družba Panasonic in Nuance Communications Japan K.K (podeljevalec licence) pridržujeta vse pravice, nazive in interese za in v povezavi z izvirno programsko opremo in morebitnimi njenimi kopijami, vdelano v TV, in storitvami. Brez omejitev splošnih prej navedenih določil ne smete: (a) posredovati nobenih avtomatiziranih ali posnetih zahtev storitvi, razen če imate pisno dovoljenje družbe Panasonic in podeljevalca licence; (b) uporabljati storitve za komercialno uporabo; (c) dostopati do storitve drugače razen prek programske opreme; (d) kopirati, reproducirati, razmnoževati ali kako drugače kopirati programsko opremo ali storitev v celoti ali po delih; (e) prodajati, oddajati, licencirati, podlicencirati, distribuirati, dodeliti, prenesti ali kako drugače dodeliti kakršne koli pravice za programsko opremo v celoti ali po delih; (f) spreminjati, prevajati ali ustvarjati izpeljana dela iz programske opreme; (g) razčlenjevati, razstavljati, izvajati obratni inženiring ali kako drugače skušati izpeljati, rekonstruirati, identificirati ali odkriti katero koli izvorno kodo, temeljne zamisli ali algoritme programske opreme ali storitve; (h) odstraniti kakršna koli obvestila o lastninskih pravicah, nalepke ali oznake s programske opreme ali storitve; (i) uporabljati storitev za primerjavo z oz. primerjalno analizo z izdelki ali storitvami tretjih oseb; ali (j) izvajati nobenih ukrepov, zaradi katerih bi se TV, programska oprema ali storitev pojavili v javni domeni.

Programska oprema in storitev lahko vsebujeta kopijo kodeka Speex v izvršljivi obliki. Strinjate se, da za uporabo kodeka Speex veljajo pogoji in zavrnitev odgovornosti, navedeni v pregledani licenci BSD, ki jo najdete na naslovu http://www.xiph.org/licenses/bsd/speex/. © 2002–2003, Jean-Marc Valin/Xiph.Org Foundation.

3	BREZ GARANCIJ IN ZAVRNITEV ODGOVORNOSTI

DO NAJVEČJE, ZAKONSKO DOVOLJENE MEJE S TEM SPORAZUMOM IZKLJUČUJETE VSAKRŠNO ODGOVORNOST Z OZIROM NA PROGRAMSKO OPREMO IN STORITEV, VKLJUČNO, VENDAR NE OMEJENO NA IZGUBO ALI POŠKODBO PODATKOV ALI SISTEMA, MOŽNOST PREPOZNAVANJA GOVORJENIH PODATKOV, PRIMERNOST ZA DOLOČEN NAMEN ALI PRODAJO OZ. NEKRŠITEV INTELEKTUALNIH LASTNINSKIH PRAVIC TRETJIH OSEB.

4	OMEJITEV ODGOVORNOSTI

V OKVIRU TEGA SPORAZUMA JE SKUPNO JAMSTVO DRUŽBE PANASONIC ALI NJENIH PODIZVAJALCEV OMEJENO NA SKUPNI ZNESEK DEJANSKIH STROŠKOV, KI JIH JE KONČNI UPORABNIK PLAČAL DRUŽBI PANASONIC V OKVIRU TE POGODBE V LETU PRED USTREZNIM UKREPOM. PREJŠNJE OMEJITVE VELJAJO ZA VSE ZAHTEVKE V CELOTI IN ZA CELOTNI ČAS TRAJANJA POGODBE. TUDI ČE OBSTAJA VEČ ZAHTEVKOV, SKUPNA VREDNOST NE MORE PRESEGATI TE OMEJITVE.

5	POSLEDIČNA ŠKODA

Do največje, zakonsko dopustne meje družba Panasonic ali njeni podizvajalci v nobenem primeru ne jamčijo za kakršne koli posredne ali posledične škode, kot so, vendar ne omejeno na, izguba izdelka, izguba dobička ali prihodka, izguba uporabe ali podatkov oz. prekinitev poslovanja zaradi kakršnih koli in vseh vzrokov, vključno, vendar ne omejeno na predpogodbeno jamstvo, prekršek, izvedbo ali neupoštevanje določil tega sporazuma ali zaradi uporabe ali prenehanja uporabe programske opreme ali storitve, četudi ste bili opozorjeni na tovrstno škodo.

6	BLAGOVNE ZNAMKE

Blagovne znamke, trgovske znamke, imena izdelkov in logotipi (“blagovne znamke”), ki so vsebovani ali se uporabljajo v programski opremi ali storitvi, so blagovne znamke ali registrirane blagovne znamke svojih lastnikov in uporaba tovrstnih blagovnih znamk se vselej uveljavlja v dobro vsakokratnega lastnika blagovne znamke. Uporaba tovrstnih blagovnih znamk je predvidena za označitev povezljivosti in ne predstavlja: (i) partnerstva družbe Panasonic in njenih podeljevalcev licenc s tovrstnim podjetjem; ali (ii) naložbe ali odobritve tovrstnega podjetja s strani družbe Panasonic in njenih podeljevalcev licenc ter njenih izdelkov ali storitev.

7	GOVORJENI PODATKI

a) GOVORJENI PODATKI. Kot del storitve družba Panasonic in/ali podeljevalec licence zbira in uporablja govorjene podatke, kot so opredeljeni spodaj, da uglasi, izboljša in popravi prepoznavanje govora in druge komponente storitve kot tudi druge storitve in izdelke. Če sprejmete pogoje in določila tega sporazuma, se strinjate in dovolite, da družba Panasonic in/ali podeljevalec licence v sklopu storitve zbirata govorjene podatke in da lahko tovrstne informacije družba Panasonic in/ali podeljevalec licence oz. tretje osebe, ki delujejo po navodilih družbe Panasonic in/ali podeljevalca licence v skladu s sporazumi o zaupnosti, uporabljajo za razvoj, uglasitev, izboljšanje in popravljanje funkcije prepoznavanja govora in drugih komponent storitve kot tudi drugih storitev in izdelkov. Družba Panasonic in/ali podeljevalec licence elementov informacij v govorjenih podatkih ne bosta uporabljala za nikakršne drugačne namene od opisanih zgoraj in v podtočki d) spodaj. Pozorni morate biti, da vaši govorjeni podatki ne bodo vsebovali osebnih informacij glede na to, kaj izgovorite. Tovrstni podatki se lahko upoštevajo kot osebni podatki v namen veljavnih zakonov in predpisov za varstvo podatkov. “Govorjeni podatki” so zvočne datoteke, povezani prepisi in dnevniške datoteke, ki jih posredujete oz. ustvarite v povezavi s storitvijo.
b) Vse zaupane informacije bodo ostale zaupne, razen kot je določeno ali dovoljeno v okviru tega sporazuma, in jih lahko družba Panasonic in podeljevalec licence razkrijeta zaradi izpolnjevanja zakonskih ali regulativnih zahtev, na primer s sodnim nalogom ali na zahtevo vladne ustanove ali pooblaščenega organa, ali v primeru prodaje, združitve ali nakupa s strani družbe Panasonic ali podeljevalca licence drugemu subjektu.
c) Nadalje se prav tako strinjate, da lahko družba Panasonic in/ali podeljevalec licence zbirata druge podatke, kot so trajanje ali čas vašega dostopa do storitve, vaša povpraševanja, povezane aplikacije, kontaktni seznam, kupljene storitve, ID aplikacije, naslov MAC (“specifični podatki”) in uporaba, razkritje in/ali distribucija specifičnih podatkov tretjim osebam. MAC ID je tovarniško dodeljen vsakemu televizorju in na osnovi tega ID-ja ni mogoče prepoznati vaših osebnih podatkov, kot je npr. uporabniški račun. Pri razkritju specifičnih podatkov ne pride do razkritja vas kot posameznika.
d) Nadalje se prav tako strinjate, da lahko družba Panasonic in/ali podeljevalec licence izdelata, uporabljata, razkrijeta in distribuirata tržne podatke ali analizirane podatke (“tržni podatki”), ki so obdelani tako, da vas osebno ni mogoče prepoznati po podatkih, ki temeljijo na govorjenih in/ali specifičnih podatkih. 

8	UKINITEV IN SPREMEMBE.

a)	Strinjate se, da lahko družba Panasonic in/ali njeni podeljevalci licenc spremenijo specifikacije storitve in programske opreme, ne da bi vas o tem predhodno pisno obvestili. 
b)	Strinjate se, da lahko družba Panasonic in/ali njeni podeljevalci licenc začasno ukinejo storitev zaradi določenih razlogov, kot je npr. redno vzdrževanje.
c)	Strinjate se, da lahko družba Panasonic kadar koli in po lastni presoji, z navedbo vzroka ali brez, prekine ta sporazum in dodeljeno licenco v sklopu sporazuma tako, da vas z objavo na spletni strani Panasonic obvesti, da je storitev za ta TV potekla ali pa je bila prekinjena.

9	SPLOŠNA PRAVNA DOLOČILA.

Strinjate se, da lahko po lastni presoji spremenimo pogoje in določila. Vsakič, ko uporabljate ali dostopate do programske opreme ali storitve, morate sprejeti vse morebitne spremembe.
Ta sporazum urejajo zakoni Japonske, ne glede na kakršna koli njena sporna zakonska načela, in s tem se strinjate z ekskluzivno zakonodajo okrožnega sodišča Osaka na Japonskem. Ta sporazum je celotni sporazum med vami in družbo Panasonic in nadomesti vse morebitne druge komunikacije ali oglase glede programske opreme in storitev. Če katero določilo tega sporazuma preneha veljati ali ga ni več mogoče uveljavljati, bo predelano tako, da bo ponovno veljavno, v vsakem primeru pa to ne vpliva na preostanek sporazuma, ki v celoti velja še naprej. Neizvajanje ali neuveljavljanje kakršnih koli pravic ali določil sporazuma s strani družbe Panasonic ne predstavlja odpovedi tem pravicam ali določilom.
Poglavja 2, 3, 4, 5, 6, 7, 8 in 9 bodo ostala v veljavi tudi po poteku sporazuma. Prav tako pravica do uporabe programske opreme brez dostopa do storitve velja po poteku ali prekinitvi tega sporazuma." user-agreement-mess] 10])
