(? #[() "���\000" ["Услови на услуга за краен корисник (Договор)

ОВА Е ПРАВЕН ДОГОВОР ПОМЕЃУ ВАС (ЛИЦЕ ИЛИ ЕНТИТЕТ ШТО КОРИСТИ СОФТВЕР ЗА ПРЕПОЗНАВАЊЕ НИЈАНСИ ВО ГОВОР („СОФТВЕР”) И УСЛУГА („УСЛУГА”)) И PANASONIC CORPORATION (PANASONIC). ПРОЧИТАЈТЕ ГИ ВНИМАТЕЛНО СЛЕДНИВЕ УСЛОВИ.

МОРА ДА СЕ СОГЛАСИТЕ СО УСЛОВИТЕ НА ОВОЈ ДОГОВОР ЗА ДА ГО КОРИСТИТЕ СОФТВЕРОТ СО УСЛУГАТА. СО КЛИКНУВАЊЕ НА КОПЧЕТО „ПРИФАЌАМ”, СЕ СОГЛАСУВАТЕ ДА БИДЕТЕ ОБВРЗАНИ СО УСЛОВИТЕ НА ОВОЈ ДОГОВОР. ВО НИКОЈ СЛУЧАЈ НЕ МОЖЕ ДА ГО КОРИСТИТЕ СОФТВЕРОТ ИЛИ УСЛУГАТА, ОСВЕН АКО НЕ ГИ ПРИФАТИТЕ ОВИЕ ОДРЕДБИ И УСЛОВИ.

1	ДОДЕЛУВАЊЕ ЛИЦЕНЦА

PANASONIC ви доделува лично, неексклузивно и непреносливо право и лиценца за користење на Софтверот вклучен во овој Panasonic телевизор („ТВ”), единствено и исклучиво за пристапување кон Услугата. 

2	СОПСТВЕНИЧКИ ПРАВА; ОГРАНИЧУВАЊА

Вие ќе потврдите дека Panasonic и Nuance Communications Japan K.K (Издавач на лиценца) ги задржуваат сите права, наслови и интереси на оригиналот и на какви било копии на Софтверот вклучен во телевизорот, како и на Услугата. Без ограничување на гореспоменатото, вие нема: (а) да поднесувате какви било автоматизирани или снимени барања до Услугата, освен ако тоа не е писмено одобрено од Panasonic и Издавачот на лиценцата; (б) да ја користите Услугата за комерцијална употреба; (в) да пристапувате кон Услугата со софтвер или средства различни од Софтверот; (г) целосно или делумно да ги копирате, репродуцирате, дистрибуирате или на каков било друг начин да ги дуплирате Софтверот или Услугата; (д) целосно или делумно да продавате, давате под закуп, давате лиценца или подлиценца, дистрибуирате, назначувате, пренесувате или на каков било друг начин да давате права за Софтверот; (ѓ) на било кој начин да разделувате, расклопувате, преработувате или да се обидувате да ги наоѓате, преправате, идентифицирате или откривате изворниот код, основните идеи или алгоритми на Софтверот или Услугата; (е) да отстранувате какви било известувања, етикети или ознаки за сопственост од Софтверот или Услугата; (ж) да ја користите Услугата за споредување со производи или услуги, достапни од трети страни; или (з) да превземате какви било акции коишто ќе доведат до тоа телевизорот, Софтверот или Услугата да бидат поставени во јавен домен.
Софтверот и Услугите може да содржат копија на Speex кодек во извршна форма.  Вие ќе потврдите дека користењето на Speex кодек е предмет на условите и оградувањата наведени во ревидираната BSD лиценца, којашто може да се најде на http://www.xiph.org/licenses/bsd/speex/.  © 2002-2003, Jean-Marc Valin/Xiph.Org Foundation.

3	БЕЗ ГАРАНЦИИ И ОГРАДУВАЊЕ

МАКСИМАЛНО КОЛКУ ШТО Е ДОЗВОЛЕНО ОД ВАЖЕЧКИОТ ЗАКОН, ВИЕ СЕ ОГРАДУВАТЕ ОД СИТЕ ГАРАНЦИИ ЗА СОФТВЕРОТ И УСЛУГАТА, ВКЛУЧИТЕЛНО, НО НЕ САМО ЗАГУБА ИЛИ ОШТЕТА НА ПОДАТОЦИТЕ ИЛИ СИСТЕМОТ, ПОДАТОЦИТЕ ЗА МОЖНОСТА ЗА ПРЕПОЗНАВАЊЕ ГОВОР, СООДВЕТНОСТА ЗА КОНКРЕТНА ЦЕЛ, МОЖНОСТА ЗА ПРОДАЖБА ИЛИ НЕПРЕКРШУВАЊЕТО НА ПРАВАТА ЗА ИНТЕЛЕКТУАЛНА СОПСТВЕНОСТ НА ТРЕТИ СТРАНИ.

4	ОГРАНИЧУВАЊЕ НА ОДГОВОРНОСТ

ПО ДОГОВОРОТ, ОДГОВОРНОСТА НА PANASONIC ИЛИ НА НЕГОВИТЕ ПОДИЗВЕДУВАЧИ ЌЕ БИДЕ ОГРАНИЧЕНА НА ВКУПНАТА СУМА НА ИЗНОСОТ ПЛАТЕНА ОД КРАЈНИОТ КОРИСНИК НА PANASONIC ЗА ВРЕМЕ НА ГОДИНАТА КОЈАШТО ПРЕТХОДИ НА СООДВЕТНАТА АКЦИЈА. ОВА ОГРАНИЧУВАЊЕ ЌЕ СЕ ОДНЕСУВА ЗА СИТЕ БАРАЊА И ЗА ВРЕМЕТРАЕЊЕТО НА ДОГОВОРОТ. ПОСТОЕЊЕТО НА ПОВЕЌЕ ОД ЕДНО БАРАЊЕ НЕМА ДА ГО ЗГОЛЕМИ ИЛИ ПРОДОЛЖИ ОГРАНИЧУВАЊЕТО.

5	ПОСЛЕДИЧНА ШТЕТА

Максимално колку што е дозволено од важечкиот закон, во никој случај Panasonic или некој од неговите подизведувачи нема да биде одговорен за какви било индиректни или последични штети, како што се, но не само загуба на производ, загуба на профит или приход, загуба на корист или податоци или прекин на бизнис што резултира од причини коишто вклучуваат, но не само преддоговорна одговорност, деликт, изведба или неуспех за изведба согласно со условите на овој договор или коишто се резултат на снабдувањето, изведбата, користењето или неможноста за користење на Софтверот или Услугите, дури и ако ви било укажано на можноста од такви загуби;

6	ТРГОВСКИ ЗАШТИТНИ ЗНАЦИ

Трговските заштитни знаци на трети страни, трговските имиња, имињата на производи и логоата („Трговски заштитни знаци”) коишто се содржат или се користат од Софтверот или Услугата се трговски заштитни знаци или регистрирани трговски заштитни знаци на соодветните сопственици и користењето на таквите Трговски заштитни знаци ќе доведе до корист за сопственикот на трговскиот заштитен знак. Користењето на таквите Трговски заштитни знаци има за цел да укаже на интероперабилност и не претставува: (1) здружување на Panasonic и на неговите издавачи на лиценци со таквото претпријатие или (2) препорака или одобрување на таквото претпријатие, како и на неговите производи и услуги од страна на Panasonic и неговите издавачи на лиценци.

7	ПОДАТОЦИ ЗА ГОВОР

(а) ПОДАТОЦИ ЗА ГОВОР.  Како дел од Услугата, Panasonic и/или Издавачот на лиценца собираат и користат Податоци за говор како што е дефинирано подолу, за да го усогласат, унапредат и подобрат препознавањето на глас и другите компоненти на Услугата, како и другите услуги и производи. Со прифаќањето на одредбите и условите на овој договор, вие потврдувате, одобрувате и се согласувате дека Panasonic и/или Издавачот на лиценца можат да собираат Податоци за говор како дел од Услугата и дека таквата информација ќе биде користена само од Panasonic и/или Издавачот на лиценца или трети страни коишто делуваат под директива на Panasonic и/или Издавачот на лиценца во согласност со договорите за доверливост со цел да го развиваат, усогласуваат, унапредуваат и подобруваат препознавањето на глас и другите компоненти на Услугата, како и другите услуги и производи. Panasonic и/или Издавачот на лиценца нема да ги користат елементите од информацијата коишто се содржат во Податоците за говор за каква било цел, освен за тоа што е наведено погоре и во точка (г) подолу. Вие ќе внимавате вашите Податоци за говор да не содржат лични информации во зависност од тоа што го кажувате, како и податоци коишто може да се сметаат за лични според важечкиот закон и одредба за заштита на податоци. Под „Податоци за говор” се подразбираат аудио датотеки, придружни транскрипции и лог датотеки, доставени од вас или генерирани во врска со Услугата.
б)  Сите информации што ги доставувате ќе останат доверливи, освен во случаите споменати во овој договор и можат да бидат обелоденети од Panasonic и Издавачот на лиценца ако тоа биде побарано од нив за да се исполнат правни или регулаторни барања, како што е судска наредба или на барање на владина институција ако тоа е потребно и овластено со закон или во случај на продажба, здружување или аквизиција со друг ентитет.
в) Понатаму, вие исто така потврдувате, одобрувате и се согласувате со тоа Panasonic и/или Издавачот на лиценца да собираат други податоци, како што се времетраењето на вашиот пристап кон Услугата, бараната ставка, поврзаните апликации, списокот со контакти, купените услуги, ID на апликациите, MAC адреса („Специфични податоци”) и да ги користат, откриваат и/или дистрибуираат Специфичните податоци до трети страни. MAC ID е доделен на секој телевизор при фабричкото поставување и тоа не може да ги открие вашите лични информации, како што е корисничката сметка. Откривањето на Специфичните податоци не смее да ве открие како индивидуа.
г) Понатаму, вие исто така потврдувате, одобрувате и се согласувате со тоа Panasonic и/или Издавачот на лиценца да можат да прават, користат, откриваат и дистрибуираат маркетинг податоци или анализирани податоци (“Маркетинг податоци”) коишто се обработени така што не ве идентификуваат индивидуално врз основа на податоците базирани на Податоците за говор и/или Специфичните податоци. 

8	ПРЕКРАТУВАЊЕ И ИЗМЕНИ.

а) Вие ќе потврдите, одобрите и ќе се согласите дека Panasonic и/или неговите издавачи на лиценци можат да ја менуваат спецификацијата на Услугата и Софтверот без претходно да ве известат.
б) Вие ќе потврдите, одобрите и ќе се согласите дека Panasonic и/или неговите издавачи на лиценци можат времено да ја прекратат Услугата поради некаква причина, како што е периодично одржување.
в) Вие ќе потврдите, одобрите и ќе се согласите дека Panasonic може еднострано и во секое време да го прекине овој договор, како и доделената лиценца, со или без причина, известувајќи ве дека Услугата за овој телевизор истече или беше прекратена преку објава на веб-локацијата на Panasonic.

9	ОПШТИ ПРАВНИ ОДРЕДБИ.

Вие ќе потврдите, одобрите и ќе се согласите дека ние можеме еднострано да ги менуваме одредбите и условите. Секој пат кога ги користите или пристапувате кон Софтверот или Услугата се смета дека сте ги прифатиле таквите промени.
Овој договор ќе биде во согласност со законите на Јапонија без оглед на неговите конфликтни законски принципи и вие подлежите на единствената судска власт на подрачниот суд во Осака, Јапонија. Овој договор е целосниот договор помеѓу вас и Panasonic и заменува какви било други комуникации или рекламирање во однос на Софтверот и Услугите. Ако некоја одредба од овој договор е неважечка или неприменлива, таквата одредба ќе биде ревидирана колку што е потребно за да се отстрани невалидноста или неприменливоста, а остатокот од договорот ќе важи во целост. Неуспехот на Panasonic да изврши или наложи некое право или одредба од овој договор не претставува откажување од тоа право или одредба.
Секциите 2, 3, 4, 5, 6, 7, 8, 9 ќе продолжат да важат и по истекувањето или престанокот на овој договор. И правото на користење на Софтверот без пристапување кон Услугата ќе продолжи да важи и по истекувањето или престанокот на овој договор." user-agreement-mess] 10])
