(? #[() "���\000" ["Teenuse kasutamise tingimused lõppkasutajale (leping)

SEE DOKUMENT ON ÕIGUSLIKULT SIDUV LEPING TEIE (NUANCE KÕNETUVASTUSTARKVARA („TARKVARA“) JA TEENUST („TEENUST“) KASUTAVA ÜKSIKISIKU VÕI ÜKSUSE) JA PANASONIC CORPORATION'I (PANASONIC'U) VAHEL. PALUN LUGEGE JÄRGMISI TINGIMUSI TÄHELEPANELIKULT.

1	LITSENTSI ANDMINE

PANASONIC annab teile isikliku mittevõõrandatava õiguse ja lihtlitsentsi kasutada Panasonicu telerisse („Teler“) paigaldatud tarkvara vaid meie teenuse kasutamiseks.

2	VARALISED ÕIGUSED; PIIRANGUD

Te mõistate, et Panasonic ja Nuance Communications Japan K.K (Litsentsiandja) hoiavad alles telerisse paigaldatud tarkvara originaali ja kõikide selle koopiate ning teenusega seotud õigused, omandiõigused ja huvid. Ilma eelmainitu üldist tähendust piiramata ei ole Teil õigust: (a) esitada teenusele mistahes automatiseeritud või salvestatud päringuid, kui Panasonic ja litsentsiandja pole andnud selleks varem oma kirjalikku nõusolekut; (b) kasutada teenust kaubanduslikul eesmärgil; (c) kasutada teenust muu tarkvara abil või muul viisil peale tarkvara; (d) tarkvara või teenust kas osaliselt või tervikuna kopeerida, reprodutseerida, levitada või mistahes muul viisil dubleerida; (e) müüa, liisida, litsentseerida, all-litsentseerida, levitada, loovutada, üle anda või mistahes muul viisil kellelegi anda tarkvaraga kas osaliselt või tervikuna seotud õigusi; (f) tarkvara muuta, portida, tõlkida või muul viisil töödelda; (g) tarkvara või teenust dekompileerida, pöördtransleerida, pöördprojekteerida või üritada mõnel muul viisil nende lähteteksti, alusideesid või algoritme tuletada, rekonstrueerida, tuvastada või leida; (h) eemaldada tarkvaralt või teenuselt mistahes omandimärgistusi, märgiseid või tähiseid; (i) kasutada teenust selleks, et võrrelda seda kolmandate osapoolte pakutavate toodete või teenustega; või (j) astuda samme, mille tagajärjel saaks teler, tarkvara või teenus avalikult kättesaadavaks.

Tarkvara ja teenused võivad sisaldada täidetavas vormis Speex-koodekit. Te mõistate, et Speex-koodeki kasutamisel kehtivad uues BSD-litsentsis (saadaval veebilehelt http://www.xiph.org/licenses/bsd/speex/) toodud tingimused ja vastutuse välistamise klauslid. © 2002–2003, Jean-Marc Valin/Xiph.Org Foundation.

3	GARANTII PUUDUMINE JA VASTUTUSE VÄLISTAMINE

KUI SEE EI OLE VASTUOLUS KOHALDATAVATE ÕIGUSAKTIDEGA, ÜTLETE KÄESOLEVAGA LAHTI KÕIKIDEST TARKVARA JA TEENUSEGA SEOTUD GARANTIIDEST, MILLE HULKA KUULUVAD NÄITEKS KA ANDMETE VÕI SÜSTEEMI HÄVIMINE VÕI KAHJUSTUMINE, KÕNEANDMETE TUVASTAMISE VÕIMALUS, SOBIVUS KONKREETSEKS OTSTARBEKS, MÜÜGIKÕLBLIKKUS JA KOLMANDATE OSAPOOLTE INTELLEKTUAALOMANDI ÕIGUSTE MITTERIKKUMINE.

4	VASTUTUSE PIIRAMINE

PANASONICU VÕI TEMA ALLTÖÖVÕTJATE LEPINGUST TULENEV VASTUTUS KOKKU EI SAA OLLA SUUREM, KUI LÕPPKASUTAJA POOLT PANASONICULE ANTUD LEPINGU RAAMES VASTAVA NÕUDE ESITAMISELE EELNENUD AASTA JOOKSUL REAALSELT TASUTUD SUMMA. SEE PIIRANG KEHTIB SUMMAARSELT KÕIGI ESITATUD NÕUETE KOHTA NING ON JÕUS KOGU LEPINGU KEHTIVUSE AJA. KUI NÕUDEID ON ROHKEM KUI ÜKS, SIIS PIIRANG SELLEST EI SUURENE EGA LAIENE.

5	KAUDNE KAHJU

Kui see ei ole vastuolus kohaldatavate õigusaktidega, ei vastuta Panasonic ega ükski tema alltöövõtjatest mingil juhul mistahes kaudse kahju, sealhulgas toote hävimise, kasumi või tulude kaotuse, kasutusvõimaluse kaotuse, andmete hävimise või äritegevuse katkemise eest, mille on põhjustanud mistahes asjaolud, sealhulgas lepingueelne vastutus, lepinguväline kahju, lepingu tingimuste täitmine või täitmata jätmine, või mis tulenevad tarkvara või teenuste seadistamisest, funktsioneerimisest, kasutamisest või kasutusvõimaluse kaotusest, ja seda isegi juhul, kui teid on teavitatud selliste kahjude võimalikkusest.

6	KAUBAMÄRGID

Kõik tarkvaras või teenuses sisalduvad või nende kasutatavad kolmandate osapoolte kaubamärgid, kaubanimed, tootenimed ja logod („Kaubamärgid“) kuuluvad nende kaubamärkide või registreeritud kaubamärkide omanikele ja selliste kaubamärkide kasutamine teenib vastava kaubamärgi omaniku huve. Selliste kaubamärkide kasutamine viitab vaid koostalitlusvõimele ning ei tähenda, et (i) Panasonic ja tema litsentsiandjad oleks selle ettevõttega seotud, või (ii) et see ettevõte kiidaks või tunnustaks Panasonicut ja tema litsentsiandjaid ning tema tooteid või teenuseid.

7	KÕNEANDMED

a) KÕNEANDMED. Teenuse juurde kuulub ka see, et Panasonic ja/või litsentsiandja kogub ja kasutab allpool defineeritud kõneandmeid kõnetuvastuse ja teiste teenuse juurde kuuluvate komponentide ning muude teenuste ja toodete seadistamiseks, täiustamiseks ja parandamiseks. Lepingu tingimustega nõustudes mõistate, nõustute ja lubate, et Panasonic ja/või litsentsiandja võib koguda teenuse pakkumise ühe osana ka kõneandmeid ning et seda informatsiooni võivad Panasonic ja/või litsentsiandja või Panasonicu ja/või litsentsiandja juhtimisel tegutsevad kolmandad osapooled kasutada konfidentsiaalsuslepingute kohaselt vaid kõnetuvastuse ja teiste teenuse juurde kuuluvate komponentide ning muude teenuste ja toodete arendamiseks, seadistamiseks, täiustamiseks ja parandamiseks. Panasonic ja/või litsentsiandja ei kasuta mistahes kõneandmetest saadud informatsioon mingil muul eesmärgil peale ülaltoodute ning allpool punktis d) sätestatute. Rääkides peate jälgima, et teie kõneandmed ei sisaldaks isiklikke andmeid ning arvestama, et seda laadi teavet võidakse käsitleda kohaldatava andmekaitseseaduse ja -regulatsioonide mõistes isikuandmetena. „Kõneandmed“ on lepingu kohaselt teie edastatud või teenuse tõttu loodud helifailid, nende transkriptsioonid ja logifailid.
b) Kogu teie edastatud informatsioon jääb konfidentsiaalseks, välja arvatud lepingus sätestatud või lubatud juhtudel, ning Panasonic ja litsentsiandja võivad selle vajaduse korral avaldada vaid seadustest või regulatsioonidest tulenevate nõuete täitmiseks, nagu näiteks kohtu korraldusel või valitsusasutustele (kui seadus seda nõuab või lubab), või kui Panasonic või litsentsiandja müüakse, ühineb või omandatakse mõne teise üksuse koosseisu.
c) Peale selle mõistate, nõustute ja lubate ka seda, et Panasonic ja/või litsentsiandja kogub teie kohta teisigi andmeid, nagu teie teenuse kasutamise kestus, päringud, ühendatud rakendused, kontaktloend, ostetud teenused, rakendusidentifikaator, MAC-aadress („Eriandmed“) ning kasutab, avaldab ja/või jagab neid kolmandate osapooltega. MAC ID antakse igale telerile juba tehases ning selle kaudu ei ole võimalik tuvastada teie isikuandmeid (nt kasutaja kontot). Eriandmete avaldamisel ei tohi miski viidata Teie isikule.
d) Lisaks eelnevale mõistate, nõustute ja lubate ka seda, et Panasonic ja/või litsentsiandja võib koguda, kasutada, avaldada ning jagada turundusandmeid ja analüüsitud andmeid („Turundusandmed“), mida on töödeldud nii, et Teie isikut ei oleks võimalik kõne- ja/või eriandmetel põhinevate andmete põhjal tuvastada.

8	PEATAMINE JA MUUTMINE.

a)	Te mõistate, nõustute ja lubate, et Panasonic ja/või tema litsentsiandjad võivad muuta teenuse ja tarkvara spetsifikatsiooni ilma, et peaks teid sellest enne kirjalikult teavitama.
b)	Te mõistate, nõustute ja lubate, et Panasonic ja/või tema litsentsiandjad võivad teenuse pakkumise mingil põhjusel (näiteks korraliseks hoolduseks) ajutiselt peatada.
c)	Te mõistate, nõustute ja lubate, et Panasonic võib lepingu ja selle alusel antud litsentsi mistahes ajal omal äranägemisel põhjendatult või põhjendamatult lõpetada, andes teile teada, et teenus sellele telerile on lõppenud või lõpetatud vastavasisulise postituse kaudu Panasonicu veebilehel.

9	ÜLDISED TINGIMUSED.

Te mõistate, nõustute ja lubate, et me võime neid tingimusi omal äranägemisel muuta. Kui kasutate tarkvara või teenust, tähendab see, et olete nende muudatustega nõustunud.
Leping allub Jaapani seadustele, isegi kui erinevad õigusnormid on omavahel vastuolus, ning käesolevaga nõustute andma end Jaapanis asuva Osaka ringkonnakohtu alluvusse. See leping on ainsaks lepinguks teie ja Panasonicu vahel ning see asendab kogu muu tarkvara ja teenustega seotud teabevahetuse ja reklaami. Kui mistahes lepingu säte peaks osutuma kehtetuks või mittetäidetavaks, muudetakse seda määral, mis on tema kehtivaks ja täidetavaks muutmiseks vajalik, ning ülejäänud lepingu sätted jäävad kogu ulatuses kehtima. Kui Panasonic jätab mõne lepingu õiguse või sätte täitmata, ei tähenda see veel automaatselt sellest õigusest või sättest loobumist.
Punktid 2, 3, 4, 5, 6, 7, 8, 9 jäävad kehtima ka pärast lepingu lõppemist või lõpetamist. Pärast lepingu lõppemist või lõpetamist jääb kehtima ka õigus kasutada tarkvara, kuid seda ilma teenuseta." user-agreement-mess] 10])
