(? #[() "���\000" ["Условия за ползване (Споразумение с крайния потребител)

НАСТОЯЩОТО ПРЕДСТАВЛЯВА ПРАВНО СПОРАЗУМЕНИЕ МЕЖДУ ВАС (ФИЗИЧЕСКО ИЛИ ЮРИДИЧЕСКО ЛИЦЕ, ИЗПОЛЗВАЩО СОФТУЕРА ЗА ГЛАСОВО РАЗПОЗНАВАНЕ NUANCE („СОФТУЕРА”) И УСЛУГАТА („УСЛУГАТА”)) И PANASONIC CORPORATION (PANASONIC). МОЛЯ, ПРОЧЕТЕТЕ СЛЕДНИТЕ УСЛОВИЯ ВНИМАТЕЛНО.

1	ПРЕДОСТАВЯНЕ НА ЛИЦЕНЗ

PANASONIC Ви предоставя лично, неизключително и непрехвърлимо право и лиценз за ползване на Софтуера, включен в този телевизор Panasonic („Телевизора”), с единствена и ограничена цел за достъп до Услугата.

2	ПРАВА НА СОБСТВЕНОСТ. ОГРАНИЧЕНИЯ

Вие потвърждавате, че Panasonic и Nuance Communications Japan K.K (Лицензодател) запазват всички права, собственост и участие по отношение на оригинала и всички копия на Софтуера, вграден в Телевизора, и по отношение на Услугата. Без да се ограничава общият характер на изложеното по-горе, не трябва да: (а) подавате автоматизирани или записани заявки към Услугата, освен ако не е одобрено друго в писмена форма от Panasonic и Лицензодателя; (б) използвате Услугата с търговска цел; (в) получавате достъп до Услугата със софтуер или средство, различно от Софтуера; (г) копирате, възпроизвеждате, разпространявате или по какъвто и да е друг начин дублирате Софтуера или Услугата, изцяло или частично; (д) продавате, отдавате под наем, предоставяте лиценз, преотстъпвате, разпространявате, възлагате, прехвърляте или по друг начин предоставяте права по Софтуера, изцяло или частично; (е) променяте, пренасяте, превеждате или създавате производни на Софтуера; (ж) декомпилирате, разглобявате, разконструирате или по друг начин се опитвате да извлечете, реконструирате, идентифицирате или откривате изходен код, залегнали идеи или алгоритми на Софтуера или Услугата по какъвто и да е начин; (з) премахвате бележки за собственост, етикети или маркировки от Софтуера или Услугата; (и) използвате Услугата за сравнение или за сравнителен анализ с продукти или услуги, предоставени от трети страни, или (й) предприемате действие, което би довело до пускане в публичното пространство на Телевизора, Софтуера или Услугата.

Софтуерът и Услугите могат да съдържат копие на кодека Speex в изпълним вид. Вие се съгласявате, че използването на кодека Speex е предмет на условията и отказите от отговорност, изброени в ревизирания BSD лиценз на адрес http://www.xiph.org/licenses/bsd/speex/. © 2002-2003, Jean-Marc Valin/Xiph.Org Foundation.

3	ОТКАЗ ОТ ГАРАНЦИИ И ОТГОВОРНОСТ

ДО МАКСИМАЛНАТА СТЕПЕН, ПОЗВОЛЕНА ОТ ПРИЛОЖИМОТО ЗАКОНОДАТЕЛСТВО, ВИЕ СЕ ОТКАЗВАТЕ ПО ОТНОШЕНИЕ НА СОФТУЕРА И УСЛУГАТА ОТ ВСИЧКИ ГАРАНЦИИ, ВКЛЮЧИТЕЛНО, НО НЕ САМО, ЗАГУБА ИЛИ ПОВРЕДА НА ДАННИ ИЛИ СИСТЕМА, ВЪЗМОЖНОСТ ЗА ГЛАСОВО РАЗПОЗНАВАНЕ, ПРИГОДНОСТ ЗА ОПРЕДЕЛЕНА ЦЕЛ, ПРОДАВАЕМОСТ ИЛИ НЕНАРУШАВАНЕ НА ПРАВАТА НА ИНТЕЛЕКТУАЛНА СОБСТВЕНОСТ НА ТРЕТИ СТРАНИ.

4	ОГРАНИЧАВАНЕ НА ОТГОВОРНОСТ

ОТГОВОРНОСТТА НА PANASONIC ИЛИ НЕГОВИТЕ ПОДИЗПЪЛНИТЕЛИ ПО НАСТОЯЩОТО СПОРАЗУМЕНИЕ СЕ ОГРАНИЧАВА ДО ОБЩАТА СУМА НА РЕАЛНО ПЛАТЕНИТЕ ТАКСИ ОТ КРАЙНИЯ ПОТРЕБИТЕЛ НА PANASONIC ПО НАСТОЯЩОТО СПОРАЗУМЕНИЕ ПРЕЗ ГОДИНАТА, ПРЕДХОЖДАЩА СЪОТВЕТНОТО ДЕЙСТВИЕ. ПРЕДХОДНОТО ОГРАНИЧЕНИЕ ЩЕ СЕ ПРИЛАГА ОБЩО ЗА ВСИЧКИ ПРЕТЕНЦИИ ПО ВРЕМЕ НА ВАЛИДНОСТТА НА СПОРАЗУМЕНИЕТО. СЪЩЕСТВУВАНЕТО НА ПОВЕЧЕ ОТ ЕДНА ПРЕТЕНЦИЯ НЕ УВЕЛИЧАВА И НЕ УДЪЛЖАВА СРОКА.

5	ПОСЛЕДВАЩИ ЩЕТИ

До максималната степен, позволена от приложимото законодателство, Panasonic или неговите подизпълнители не носят отговорност за косвени или причинно-следствени щети от всякакъв вид, като например, но без да се ограничават до загуба на продукт, загуба на печалба или приходи, загуба на употреба или данни или прекъсване на бизнеса, произтичащо от всякакви причини, включително, но без да се ограничават до преддоговорна отговорност, закононарушение, изпълнение или неизпълнение в съответствие с условията на настоящото Споразумение, или в резултат от предоставянето, работата, използването или загуба на използването на Софтуера или Услугите, дори и ако сте били предупредени за възможността от такива щети.

6	ТЪРГОВСКИ МАРКИ

Търговски марки, търговски имена, имена на продукти и лога („Търговски марки”) на трети страни, съдържащи се или използвани от Софтуера или Услугата, са търговски марки или регистрирани търговски марки на съответните им собственици и използването на тези Търговски марки е в полза на собственика на марката. Използването на тези Търговски марки е предназначено за означаване на оперативната съвместимост и не представлява: (i) сдружаване на Panasonic и неговите лицензодатели с такова дружество, или (ii) потвърждение или одобрение на такова дружество от Panasonic и неговите лицензодатели и на неговите продукти или услуги.

7	ГЛАСОВИ ДАННИ

a) ГЛАСОВИ ДАННИ. Като част от Услугата, Panasonic и/или Лицензодателят събира и използва Гласови данни, както е определено по-долу, за да настройва, повишава и подобрява гласовото разпознаване и други компоненти на Услугата, както и други услуги и продукти. При приемането на условията на настоящото Споразумение, Вие потвърждавате и се съгласявате, че Panasonic и/или Лицензодателят може да събира Гласови данни като част от Услугата, както и че тази информация трябва да се използва само от Panasonic и/или Лицензодателя или трети страни, действащи под ръководството на Panasonic и/или Лицензодателя, по силата на споразумения за конфиденциалност, за да се развива, настройва, повишава и подобрява гласовото разпознаване и други компоненти на Услугата, както и други услуги и продукти. Panasonic и/или Лицензодателят няма да използват информационните елементи в Гласовите данни за цел, различна от изложената по-горе и в подчаст г) по-долу. Трябва да внимавате Гласовите данни да не съдържат лична информация, в зависимост от това, което говорите, и такива данни могат да се считат за лични данни за целите на приложимото законодателство за защита на данните. „Гласови данни” означава аудио файлове, асоциирани транскрипции и лог файлове, предоставени от Вас по настоящото Споразумение или генерирани във връзка с Услугата.
б) Всяка информация, която предоставяте, ще остане поверителна, освен предоставената или разрешена по силата на настоящото Споразумение, и може да бъде разкрита от Panasonic и Лицензодателя, ако това се изисква, за да се удовлетворят законови или подзаконови изисквания, като съдебна заповед или по искане на правителствена институция, ако това се изисква или е разрешено от закона, или в случай на продажба, сливане или придобиване на друг субект от Panasonic или Лицензодателя.
в) Освен това, Вие потвърждавате и се съгласявате, че Panasonic и/или Лицензодателят събира други данни, като например продължителността или времето на достъп до Услугата, Вашето запитване, свързани приложения, списък с контакти, закупени услуги, ID на приложение, MAC адрес („Специфични данни”) и използва, разкрива и/или разпространява Специфичните данни на трети страни. MAC ID се възлага на всеки телевизор при фабричните настройки и не е в състояние да идентифицира Ваша лична информация като например потребителски акаунт. Оповестяването на Специфични данни не трябва да издава Вашата самоличност.
г) Освен това, Вие потвърждавате и се съгласявате, че Panasonic и/или Лицензодателят може да изготви, използва, разкрива и разпространява маркетингови данни или анализирани данни („Маркетингови данни”), които се обработват по начин, който не издава Вашата самоличност на базата на Гласови данни и/или Специфични данни.

8	ВРЕМЕННО ПРЕКРАТЯВАНЕ И ИЗМЕНЕНИЯ.

а) Вие потвърждавате и се съгласявате, че Panasonic и/или неговите лицензодатели могат да променят спецификацията на Услугата и Софтуера без писмено предизвестие. 
б) Вие потвърждавате и се съгласявате, че Panasonic и/или неговите лицензодатели могат временно да спрат Услугата по някаква причина, като например периодична поддръжка.
в) Вие потвърждавате и се съгласявате, че Panasonic може да прекрати това споразумение, както и лиценза, предоставен по настоящото, по всяко време, по свое усмотрение, с или без причина, като Ви уведоми, че Услугата за този Телевизор е изтекла или е прекратена в този смисъл, чрез публикуване на интернет страницата на Panasonic.

9	ОБЩИ ЗАКОНОВИ УСЛОВИЯ.

Вие потвърждавате и се съгласявате, че ние можем да променяме условията по наше усмотрение. При всяко използване или достъп до Софтуера или Услугата, се счита, че приемате всички тези изменения.
Настоящото Споразумение се урежда от законите на Япония, без оглед на конфликти на правните принципи, и Вие се подчинявате на изключителната юрисдикция на окръжния съд в Осака в Япония.　Настоящото Споразумение е цялото споразумение между Вас и Panasonic и замества всички други съобщения или реклами по отношение на Софтуера и Услугите. Ако някоя от разпоредбите на това Споразумение е невалидна или неприложима, тази разпоредба ще бъде преразгледана до степента, необходима за поправка на невалидността или неприложимостта, а останалата част от настоящото Споразумение продължава да е в пълна сила и действие. Неупражняването или неприлагането от страна на Panasonic на право или разпоредба от настоящото Споразумение не представлява отказ от това право или разпоредба.
Раздели 2, 3, 4, 5, 6, 7, 8, 9 продължават да действат след изтичане на срока или прекратяване на настоящото Споразумение. Правото на ползване на Софтуера без достъп до Услугата също остава в сила след изтичане или прекратяване на настоящото Споразумение." user-agreement-mess] 10])
