(? #[() "���\000" ["Ugovor o uslugama za krajnjeg korisnika (Sporazum)

OVO JE ZVANIČNI UGOVOR IZMEĐU VAS (KAO FIZIČKOG ILI PRAVNOG LICA KOJE KORISTI SOFTVER ZA PREPOZNAVANJE GOVORA NUANCE („SOFTVER“) I USLUGE („USLUGE“)) I PANASONIC KORPORACIJE (PANASONIC). PAŽLJIVO PROČITAJTE ODREDBE U NASTAVKU.

1	DODELJIVANJE LICENCE

PANASONIC vam dodeljuje lično, neekskluzivno i neprenosivo pravo i licencu da koristite Softver koji je ugrađen u ovaj Panasonic televizor („TV“) za jedinu i isključivu namenu za pristupanje Usluzi.

2	VLASNIČKA PRAVA: OGRANIČENJA

Upoznati ste i prihvatate da Panasonic i Nuance Communications Japan K.K. (Davalac licence) zadrži sva prava, vlasništvo i interes nad originalom i svim kopijama Softvera koji je ugrađen u TV i uključen u Uslugu. Bez ograničavanja opštosti gorenavedenog nećete činiti sledeće: (a) podnositi automatske ili snimljene zahteve davaocu Usluge osim ako nije drugačije odobreno pisanim putem od strane kompanije Panasonic ili Davaoca licence; (b) koristiti Uslugu za komercijalnu upotrebu; (c) pristupiti Usluzi pomoću drugih softvera ili sredstava, osim Softvera; (d) kopirati, reprodukovati, distribuirati ili na bilo koji drugi način duplirati Softver ili Uslugu, u potpunosti ili delimično; (e) prodavati, iznajmljivati, davati licencu, podlicencu, distribuirati, imenovati, prenositi ili na drugi način davati bilo koja prava nad Softverom u potpunosti ili delimično; (f) modifikovati, priključivati, prevoditi ili kreirati derivate Softvera; (g) dekompajlirati, rasklapati, raditi reverzni inženjering niti na drugi način pokušavati da izvede, rekonstruiše, identifikuje ili otkrije izvorni kod, ideje koje se nalaze u osnovi ili algoritme Softvera ili Usluga na bilo koji način; (h) uklanjati napomene o vlasništvu, etikete ili oznake sa Softvera ili Usluge; (i) koristiti Uslugu u cilju poređenja ili merenja performansi u odnosu na proizvode ili usluge koje su dostupne trećim licima; ili (j) preduzimati bilo koju radnju koja bi prouzrokovala da bilo koji TV, Softver ili Usluga dospeju u javni domen.

Softver i Usluge mogu da sadrže kopiju dekodera Speex u izvršnom obliku. Upoznati ste i prihvatate da dekoder Speex podleže odredbama i odricanju odgovornosti navedenim u revidiranoj BSD licenci koja se nalazi na http://www.xiph.org/licenses/bsd/speex/. © 2002-2003, Jean-Marc Valin/Xiph.Org Foundation.

3	NEDAVANJE GARANCIJE I ODRICANJE ODGOVORNOSTI

U NAJVEĆOJ MERI KOJU DOZVOLJAVA VAŽEĆI ZAKON, OVIME SE ODRIČETE SVIH GARANCIJA U VEZI SA SOFTVEROM I USLUGOM UKLJUČUJUĆI, BEZ OGRANIČENJA,... GUBITAK ILI OŠTEĆENJE PODATAKA ILI SISTEMA, MOGUĆNOSTI PREPOZNAVANJA PODATAKA GOVORA, POGODNOST ZA ODREĐENU NAMENU, PODESNOST ZA TRGOVINU ILI NEKRŠENJE PRAVA INTELEKTUALNE SVOJINE TREĆIH LICA.

4	OGRANIČENJE ODGOVORNOSTI

ODGOVORNOST KOMPANIJE PANASONIC ILI NJENIH PODIZVOĐAČA PO OSNOVU OVOG UGOVORA OGRANIČENA JE, UKUPNIM IZNOSOM PROVIZIJE KOJU JE KRAJNJI KORISNIK PLATIO KOMPANIJI PANASONIC PO OSNOVU OVOG UGOVORA TOKOM GODINE KOJA PRETHODI ODGOVARAJUĆOJ RADNJI NAVEDENO OGRANIČENJE PRIMENJUJE SE ZA SVA POTRAŽIVANJA UKUPNO I ZA VREME TRAJANJA OVOG UGOVORA. POSTOJANJE VIŠE OD JEDNOG POTRAŽIVANJA NEĆE UVEĆATI NITI PROŠIRITI LIMIT.

5	POSLEDIČNA ŠTETA

U najvećoj meri koju dozvoljava važeći zakon, Panasonic i njegovi podizvođači ni na koji način nisu odgovorni za bilo koju indirektnu ili posledičnu štetu bilo koje vrste, kao što je, bez ograničenja, gubitak proizvoda, gubitak profita ili prihoda, gubitak ili upotreba podataka ili prekid poslovanja, nastali kao rezultat bilo koje ili svih uzroka uključujući bez ograničenja odgovornost pre zaključivanja ugovora, štetu, postupanje ili nepostupanje u skladu sa odredbama ovog Ugovora, ili kao rezultat isporuke, rada ili upotrebe ili nemogućnosti upotrebe Softvera ili Usluga, čak i ako ste bili upozoreni na mogućnost ovakve štete;

6	ŽIGOVI

Žigovi, zaštićeni nazivi, nazivi proizvoda i logotipi trećih lica („Žigovi“) koji su sadržani ili ih koristi Softver ili Usluga, predstavljaju žigove ili registrovane žigove njihovih odgovarajućih vlasnika i korišćenje ovih Žigova treba da bude u korist vlasnika žiga. Korišćenje ovih Žigova namenjeno je za obezbeđivanje interoperabilnosti i ne predstavlja: (i) udruživanje kompanije Panasonic ili davalaca licenci sa ovakvom kompanijom ili (ii) odobrenje ili saglasnost od strane te kompanije za kompaniju Panasonic, davaoce licence, njene proizvode ili usluge.

7	IZGOVORENI PODACI

a) IZGOVORENI PODACI. Kao deo usluge, Panasonic odnosno Davalac licence sakuplja i koristi Izgovorene podatke, kao što je definisano ispod, da bi podesio, proširio i poboljšao prepoznavanje govora i druge komponente Usluge i drugih usluga i proizvoda. Prihvatanjem odredbi ovog Ugovora, vi ste upoznati, prihvatate i saglasni ste da Panasonic odnosno Davalac licence može da sakuplja Izgovorene podatke kao deo Usluge i da takve informacije može da koristi samo Panasonic odnosno Davalac licence ili treća lica koja postupaju po nalogu kompanije Panasonic odnosno Davaoca licence u skladu sa ugovorima o poverljivosti, da bi razvili, podesili, proširili i poboljšali prepoznavanje govora i druge komponente Usluge i drugih usluga i proizvoda. Panasonic odnosno Davalac licence neće da koristi delove informacija iz bilo kojih Izgovorenih podataka u bilo koju svrhu osim onih navedenih gore i u odeljku d) ispod. Treba da vodite računa da vaši Izgovoreni podaci ne sadrže lične informacije u zavisnosti od toga šta ste izgovorili i takvi podaci mogu se smatrati ličnim podacima u smislu važećih zakona i propisa o zaštiti podataka. „Izgovoreni podaci“ označavaju audio datoteke, pridružene prepise i dnevničke datoteke koje vi dostavite u skladu sa predmetom ovog Ugovora ili su generisani u vezi sa Uslugom.
b) Svaka i sve informacije koje dostavite smatraće se poverljivim, osim ako nisu date ili odobrene ovim Ugovorom i kompanija Panasonic i Davalac licence mogu da ih otkriju, ako se tako zahteva, u cilju ispunjavanja pravnih ili zakonskih obaveza, kao što je nalog suda ili vladine institucije ako je potrebno ili dozvoljeno zakonom, ili u slučaju prodaje, pripajanja ili akvizicije drugog pravnog lica od strane kompanije Panasonic ili Davaoca licence.
c) Takođe ste upoznati, prihvatate i saglasni ste da kompanija Panasonic odnosno Davalac licence sakuplja druge podatke, kao što je trajanje ili vreme vašeg pristupa Usluzi, predmet upita, povezane aplikacije, listu kontakata, kupljene usluge, identifikacioni broj aplikacije, MAC adresa („Specifični podaci“) i da ih koristi, otkrije odnosno distribuira trećim licima. MAC adresa dodeljena je fabrički za svaki TV i ne može da identifikuje vaše lične podatke, kao što je korisnički nalog. Otkrivanje Specifičnih podataka ne sme da imenuje vas kao pojedinca.
d) Štaviše, takođe ste upoznati, prihvatate i saglasni ste da kompanija Panasonic odnosno Davalac licence može da napravi, koristi, otkrije i distribuira marketinške podatke ili analizirane podatke („Marketinški podaci“) koji su obrađeni na način da vi lično ne budete identifikovani podacima zasnovanim za Izgovorenim podacima odnosno Specifičnim podacima. 

8	IZMENE I DOPUNE.

a)	Upoznati ste, prihvatate i saglasni ste da kompanija Panasonic odnosno davaoci licenci mogu da menjaju specifikaciju Usluge i Softvera bez dostavljanja prethodnog pisanog obaveštenja. 
b)	Upoznati ste, prihvatate i saglasni ste da kompanija Panasonic odnosno davaoci licence mogu privremeno da ukinu Uslugu iz nekih razloga kao što je periodično održavanje.
c)	Upoznati ste, prihvatate i saglasni ste da kompanija Panasonic može da raskine ovaj ugovor i ukine licence koje su date kao predmet ovog Ugovora u bilo kom trenutku i po svom isključivom nahođenju, sa ili bez razloga, tako što će vas obavestiti da su Usluge za ovaj TV istekle ili su ukinute postavljanjem obaveštenja na web stranicu kompanije Panasonic.

9	OPŠTE PRAVNE ODREDBE.

Upoznati ste, prihvatate i saglasni ste da možemo da menjamo odredbe prema sopstvenom nahođenju. Svaki put kada koristite ili pristupate Softveru ili Usluzi, smatraće se da ste prihvatili svaku od ovih izmena.
Ovaj Ugovor rukovodi se zakonima Japana, bez obzira na sukob zakonskih principa a vi ste u ekskluzivnoj nadležnosti Okružnog suda u Osaki, Japan. Ovaj Ugovor je celokupni ugovor između vas i kompanije Panasonic i zamenjuje svu ostalu komunikaciju i reklamiranje u vezi sa Softverom i Uslugama. Ako se bilo koja odredba ovog Ugovora pokaže nevažećom ili neprimenjivom, ovakva odredba će biti izmenjena u meri neophodnoj da se ispravi neispravnost ili neprimenjivost, a ostatak ovog Ugovora će nastaviti da bude u potpunosti na snazi. Ukoliko kompanija Panasonic ne iskoristi ili ne sprovodi bilo koje pravo ili odredbu ovog Ugovora, to neće podrazumevati odricanje od takvih prava ili odredbi.
Odeljci 2, 3, 4, 5, 6, 7, 8, 9 će ostati važeći i nakon isteka ili raskida ovog Ugovora. I pravo na korišćenje Softvera bez pristupanja Usluzi važiće i nakon isteka ili raskida ovog Ugovora." user-agreement-mess] 10])
