(? #[() "���\000" ["Végfelhasználói licencszerződés (Szerződés)

EZ A SZERZŐDÉS ÖN (A NUANCE BESZÉDFELISMERŐ SZOFTVERT („SZOFTVER”) ÉS A SZOLGÁLTATÁST („SZOLGÁLTATÁS”) FELHASZNÁLÓ TERMÉSZETES VAGY JOGI SZEMÉLY) ÉS A PANASONIC CORPORATION (PANASONIC) KÖZÖTT JÖN LÉTRE. KÉRJÜK, FIGYELMESEN OLVASSA EL AZ ALÁBBI FELTÉTELEKET.

1	LICENCJOG

A PANASONIC személyre szóló, nem kirázólagos és át nem ruházható licencjogot biztosít a Panasonic tv-készülékben („TV”) biztosított Szoftver kizárólag a Szolgáltatás elérése céljából történő használatára.

2	TULAJDONJOGOK ÉS KORLÁTOZÁSOK

Ön elfogadja, hogy a Panasonic és a Nuance Communications Japan K.K (Licenctulajdonos) minden jogot, jogcímet és érdekeltséget fenntart a tv-készülékben rendelkezésre álló Szoftverre és annak minden másolatára, valamint a Szolgáltatásra vonatkozóan. A továbbiak általános érvényességének korlátozása nélkül Ön: (a) semmilyen automatizált vagy rögzített kérést nem küldhet a Szolgáltatás felé, kivéve akkor, ha ehhez a Panasonic és a Licenctulajdonos előzetesen írásban hozzájárult; (b) nem használhatja a Szolgáltatást kereskedelmi célra; (c) nem érheti el a Szolgáltatást a Szoftver megkerülésével; (d) nem készíthet másolatot a Szoftverről vagy a Szolgáltatásról sem részben, sem egészben, nem reprodukálhatja, terjesztheti, illetve más módon nem sokszorosíthatja azt; (e) nem értékesítheti, adhatja bérbe a Szoftver egészét vagy részét, nem adhatja tovább annak licencét vagy részleges licencét, illetve semmilyen jogot nem kínálhat hozzá; (f) nem módosíthatja, portolhatja, fordíthatja le a Szoftvert, illetve nem készíthet belőle származtatott termékeket; (g) nem fordíthatja, kódolhatja, fejtheti vissza, illetve semmilyen módon nem kísérelheti meg a Szoftver vagy a Szolgáltatás bármely forráskódjának, mögöttes ötletének vagy algoritmusának visszafejtését, rekonstruálását azonosítását vagy feltárását; (h) nem távolíthat el semmilyen tulajdonjogra vonatkozó figyelmeztetést, címkét vagy jelzést a Szoftverből vagy a Szolgáltatásból; (i) a Szolgáltatást nem használhatja fel harmadik fél által kínált termékekkel vagy szolgáltatásokkal való összehasonlítás vagy sebességmérés céljára; valamint (j) nem tehet olyan lépést, amelynek következtében a TV, a Szoftver vagy a Szolgáltatás nyilvános használatba kerül.

A Szoftver és a Szolgáltatások futtatható formában tartalmazhatják a Speex kodek másolatát. Ön elfogadja, hogy a Speex kodek használatát a http://www.xiph.org/licenses/bsd/speex/ weboldalon található módosított BSD licencben ismertetett feltételek és jogi korlátozások szabályozzák. © 2002–2003, Jean-Marc Valin/Xiph.Org Foundation.

3	A GARANCIÁLIS IGÉNYEK ÉS A FELELŐSSÉG KIZÁRÁSA

ÖN A TÖRVÉNYEK ÁLTAL MEGENGEDETT MAXIMÁLIS MÉRTÉKBEN LEMOND A SZOFTVER ÉS A SZOLGÁLTATÁS HASZNÁLATÁVAL KAPCSOLATBAN FELMERÜLŐ, TÖBBEK KÖZÖTT AZ ADATOKAT ÉS A RENDSZERT ÉRINTŐ VESZTESÉGGEL VAGY SÉRÜLÉSSEL, A BESZÉDADATOK FELISMERHETŐSÉGÉVEL, EGY ADOTT CÉLRA VALÓ ALKALMASSÁGGAL, ÉRTÉKESÍTHETŐSÉGGEL VAGY HARMADIK FÉL SZELLEMI TULAJDONJOGÁNAK SÉRELMÉVEL KAPCSOLATOS GARANCIÁLIS IGÉNYÉRŐL.

4	KORLÁTOZOTT FELELŐSSÉGVÁLLALÁS

A PANASONIC ÉS ALVÁLLALKOZÓI E SZERZŐDÉS HATÁLYÁN BELÜL KIZÁRÓLAG A VÉGFELHASZNÁLÓ ÁLTAL A PANASONIC RÉSZÉRE, A KÉRDÉSES ELJÁRÁS ELŐTTI ÉVIG BEZÁRÓLAG TÉNYLEGESEN KIFIZETETT ÖSSZEGIG VÁLLALNAK FELELŐSSÉGET. AZ ELŐZŐEKBEN LEÍRT KORLÁTOZÁSOK A SZERZŐDÉS ÉRVÉNYESSÉGE ALATT MINDEN KÁRIGÉNNYEL SZEMBEN EGYÜTTESEN ÉRVÉNYESEK. EGYNÉL TÖBB KÁRIGÉNY BEJELENTÉSE NEM NÖVELI VAGY TERJESZTI KI JELEN KORLÁTOZÁST.

5	KÖVETKEZMÉNYSZERŰ KÁROK

A Panasonic vagy alvállalkozói a vonatkozó törvények által maximálisan megengedett mértékben elhárítanak minden közvetett vagy következményes kárral szembeni igényt, ideértve többek között a következőket: egy termékkel, profittal, bevétellel kapcsolatos veszteség, a használhatóság elvesztése vagy adatvesztés, az üzleti tevékenységben bekövetkező leállás, ideértve többek között egy, a Szerződéssel kapcsolatos előszerződés keretén belüli kártérítési felelősséget, jogsérelmet, teljesítésbeli vagy sikertelenségi károkat, vagy a Szoftver, illetve Szolgáltatások üzembe helyezése, teljesítménye, használata vagy annak elvesztése által okozott károkat, még abban az esetben is, ha az ilyen károk előfordulási lehetőségére vonatkozóan Ön tájékoztatást kapott;

6	VÉDJEGYEK

A Szoftveren vagy Szolgáltatáson belül megjelenő, harmadik félre vonatkozó védjegyek, védjegynevek, terméknevek és logók („Védjegyek”), illetve bejegyzett védjegyek azok jogtulajdonosait illetik, és a megfelelő védjegytulajdonos rendelkezései szerint használhatók. Ezen Védjegyek használata az együttműködés jelölését célozza, azonban (i) nem jelenti azt, hogy a Panasonic és licenctulajdonosai, valamint az adott vállalat között szervezeti kapcsolat áll fenn, illetve nem jelenti (ii) az adott vállalat vagy termékeinek és szolgáltatásainak átruházását vagy jóváhagyását a Panasonic és licenctulajdonosai részére.

7	BESZÉDADATOK

a) BESZÉDADATOK. A Panasonic és/vagy a Licenctulajdonos a Szolgáltatás részeként a Szolgáltatás, valamint más szolgáltatások és termékek beszédfelismerési és egyéb összetevőinek továbbfejlesztése érdekében az alábbiakban meghatározott módon beszédadatokat gyűjtenek. A Szerződésben leírt feltételek elfogadásával Ön hozzájárul ahhoz, hogy a Panasonic és/vagy a Licenctulajdonos a Szolgáltatás részeként beszédadatokat gyűjtsön, amelyeket kizárólag a Panasonic és/vagy Licenctulajdonosa, valamint a Panasonic és/vagy Licenctulajdonosa irányítása alatt működő harmadik fél használ fel a Szolgáltatás, valamint más szolgáltatások és termékek továbbfejlesztése céljából. A Panasonic és/vagy a Licenctulajdonos a beszédadatokban szereplő információelemeket kizárólag a fentiekben, illetve az alábbi pont d) részében ismertetett célra használja fel. Az elhangzottaktól függően ügyelnie kell arra, hogy az elhangzottak ne tartalmazzanak személyes információkat. Az adatokat a vonatkozó, személyes adatok védelméről szóló törvényeknek és előírásoknak megfelelően személyes adatokként kezeljük. A „Beszédadatok” az Ön által itt leírtaknak megfelelően biztosított, valamint a Szolgáltatással kapcsolatban létrehozott hangfájlokat, valamint az ezekhez tartozó átiratokat és naplófájlokat foglalják magukban.
b) Az Ön által biztosított összes információt bizalmasan kezeljük, kivéve a jelen Szerződés által biztosított és megengedett eseteket, illetve a Panasonic és a Licenctulajdonos másik félnek kiadhatja őket a jogi és a törvények által előírt követelményeknek való megfelelés céljából, például bírósági vagy kormányzati kérésre, amennyiben ezt a jogszabályok előírják vagy megengedik, valamint a Panasonic vagy a Licenctulajdonos által, más jogi személyek általi vállalateladás, összevonás vagy felvásárlás esetén.
c) Ön ezenfelül tudomásul veszi, hozzájárul és egyetért abban, hogy a Panasonic és/vagy a Licenctulajdonos egyéb adatokat, például a Szolgáltatás elérésére vonatkozó időtartam- vagy időpontadatokat, a lekért elemet, az Ön kapcsolódó alkalmazásait, címlistáját, megvásárolt szolgáltatásokat, alkalmazásazonosítóját, MAC-címét (a továbbiakban: „Specifikus adatok”)  összegyűjtse, és a Specifikus adatokat harmadik fél részére kiadja és/vagy közzétegye. Az egyes tv-készülékekhez rendelt MAC-cím egy gyári beállítás, az Ön személyes adatainak, például felhasználói fiókjának azonosítására nem alkalmas. A Specifikus adatok nem azonosíthatják Önt, mint természetes személyt.
d) Ön továbbá hozzájárul és elfogadja, hogy a Panasonic és/vagy a Licenctulajdonos marketingadatokat vagy elemzési adatokat („Marketingadatok”) készíthet, azokat kiadhatja és továbbíthatja oly módon, hogy azok alapján Ön, mint természetes személy a Beszédadatok és/vagy Specifikus adatok alapján ne legyen beazonosítható. 

8	A SZOLGÁLTATÁS FELFÜGGESZTÉSE, MÓDOSÍTÁSOK.

a)	Ön tudomásul veszi és elfogadja, hogy a Panasonic és/vagy licenctulajdonosai Önnek küldött előzetes írásos értesítés nélkül módosíthatják a Szolgáltatás és Szoftver specifikációit. 
b)	Ön tudomásul veszi és elfogadja, hogy a Panasonic és licenctulajdonosai valamilyen okból, például időszakos karbantartás céljából ideiglenesen felfüggeszthetik a Szolgáltatást.
c)	Ön tudomásul veszi és elfogadja, hogy a Panasonic saját döntése szerint okkal vagy ok nélkül, bármikor felmondhatja a Szerződést és az abban foglalt licencjogot, a Panasonic weboldalán feltüntetett bejegyzésben értesítve Önt, hogy a tv-készülékhez biztosított Szolgáltatás lejárt vagy megszűnt.

9	ÁLTALÁNOS JOGI RENDELKEZÉSEK.

Ön tudomásul veszi és elfogadja, hogy a feltételeket saját hatáskörben módosíthatjuk. A módosításokat Ön a Szoftver vagy Szolgáltatás minden egyes használatával elfogadja.
Jelen Szerződésre vonatkozóan bármilyen törvénykezési ellentmondás esetén Japán törvényei az irányadóak, és Ön ezennel elfogadja a japán Oszakai Kerületi Bíróságot, mint illetékes joghatóságot. Jelen Szerződés az Ön és a Panasonic között fennálló teljes körű megállapodás, ezért a Szoftverre és a Szolgáltatásokra vonatkozó minden egyéb kommunikáción vagy hirdetésen felül érvényes. Amennyiben a jelen Szerződés bármely rendelkezése érvényét veszti vagy betarthatatlannak bizonyul, akkor a kérdéses rendelkezést a szükséges mértékben meg kell vizsgálni, korrigálni kell érvényességét és betarthatóságát, miközben a Szerződés többi része továbbra is teljes körűen érvényben marad. Amennyiben a Panasonic a Szerződésben foglalt valamely rendelkezésnek nem tud érvényt vagy jogot szerezni, az nem jelenti az adott rendelkezés érvényének megszűnését.
A 2., 3., 4., 5., 6., 7., 8., 9. pontok a Szerződés lejárta vagy felmondása után is érvényben maradnak. A Szoftver használatának joga a Szolgáltatás elérésének jelen Szerződés lejártával vagy felmondásával történő megszűnését követően is megmarad." user-agreement-mess] 10])
