(? #[() "���\000" ["Obchodné podmienky koncového používateľa (Zmluva)

TENTO DOKUMENT JE PRÁVNA ZMLUVA MEDZI VAMI (OSOBOU ALEBO SUBJEKTOM POUŽÍVAJÚCIMI SOFTVÉR NA ROZPOZNÁVANIE REČI OD SPOLOČNOSTI NUANCE („SOFTVÉR“) A SLUŽBU NA ROZPOZNÁVANIE REČI OD SPOLOČNOSTI NUANCE („SLUŽBA“)) A SPOLOČNOSŤOU PANASONIC CORPORATION (PANASONIC). POZORNE SI PREČÍTAJTE NASLEDUJÚCE PODMIENKY.

1	POSKYTNUTIE LICENCIE

Spoločnosť PANASONIC vám poskytuje osobné, neexkluzívne a neprenosné právo a licenciu na používanie Softvéru, ktorý je súčasťou tohto televízora Panasonic („Televízor“), na jediný a obmedzený účel prístupu k Službe.

2	VLASTNÍCKE PRÁVA, OBMEDZENIA

Uznávate, že spoločnosti Panasonic a Nuance Communications Japan K.K (Poskytovateľ licencie) si zachovávajú všetky práva, právne nároky a právny záujem viazané na originál a akékoľvek kópie Softvéru, ktorý je súčasťou Televízora, a na Službu. Bez toho, aby sa tým obmedzovala všeobecná platnosť uvedeného, nesmiete: (a) posielať akékoľvek automatické alebo nahrané požiadavky do Služby, pokiaľ to písomne neschválili spoločnosť Panasonic a Poskytovateľ licencie, (b) využívať Službu na komerčné účely, (c) vstupovať do Služby pomocou softvéru alebo prostriedkov iných, ako je Softvér, (d) kopírovať, reprodukovať, distribuovať alebo akýmkoľvek iným spôsobom duplikovať celý Softvér alebo Službu alebo ich časť, (e) predávať, prenajímať, poskytovať na základe licencie, poskytovať na základe sublicencie, distribuovať, priraďovať, prenášať alebo inak poskytovať akékoľvek práva na celý Softvér alebo jeho časť, (f) upravovať, portovať, prekladať Softvér alebo z neho vytvárať odvodené diela, (g) dekompilovať, rozkladať, pomocou spätného inžinierstva alebo inak sa pokúšať odvodiť, rekonštruovať, identifikovať alebo odhaliť akýkoľvek zdrojový kód, základné myšlienky alebo algoritmy Softvéru alebo Služby, (h) odstrániť zo Softvéru alebo Služby akékoľvek oznamy, štítky alebo značky týkajúce sa vlastníckych práv, (i) využívať Službu na účely porovnania s produktmi alebo službami sprístupnenými tretími stranami alebo na účely testovania voči takýmto produktom a službám alebo (j) podniknúť akékoľvek kroky, ktoré by spôsobili umiestnenie akéhokoľvek Televízora, Softvéru alebo Služby na verejnú doménu.

Softvér a Služby môžu obsahovať kópiu kodeku Speex v spustiteľnej forme. Uznávate, že používanie kodeku Speex podlieha podmienkam a ustanoveniam o vzdaní sa nároku uvedeným v revidovanej licencii BDS, ktorú nájdete na adrese http://www.xiph.org/licenses/bsd/speex/. © 2002-2003, Jean-Marc Valin/Xiph.Org Foundation.

3	ŽIADNE ZÁRUKY A VZDANIE SA NÁROKU

TÝMTO SA V MAXIMÁLNEJ MOŽNEJ MIERE PRÍPUSTNEJ PODĽA PLATNÝCH ZÁKONOV VZDÁVATE V SÚVISLOSTI SO SOFTVÉROM A SLUŽBOU VŠETKÝCH ZÁRUK VZŤAHUJÚCICH SA OKREM INÉHO NA STRATU ALEBO POŠKODENIE ÚDAJOV ALEBO SYSTÉMU, MOŽNOSŤ ROZPOZNANIA REČOVÝCH ÚDAJOV, VHODNOSŤ NA KONKRÉTNY ÚČEL, OBCHODOVATEĽNOSŤ A NEPORUŠOVANIE PRÁV DUŠEVNÉHO VLASTNÍCTVA TRETEJ STRANY.

4	OBMEDZENIE ZODPOVEDNOSTI

ZODPOVEDNOSŤ SPOLOČNOSTI PANASONIC ALEBO JEJ SUBDODÁVATEĽOV PODĽA TEJTO ZMLUVY JE ÚHRNNE OBMEDZENÁ CELKOVOU SUMOU POPLATKOV SKUTOČNE ZAPLATENÝCH KONCOVÝM POUŽÍVATEĽOM SPOLOČNOSTI PANASONIC PODĽA TEJTO ZMLUVY POČAS ROKA, KTORÝ PREDCHÁDZA PRÍSLUŠNÉMU ČINU. TOTO OBMEDZENIE SA TÝKA VŠETKÝCH NÁROKOV DOHROMADY A PLATÍ POČAS TRVANIA ZMLUVY. EXISTENCIA VIAC NEŽ JEDNÉHO NÁROKU NEZVYŠUJE ANI NEROZŠIRUJE TENTO LIMIT.

5	NÁSLEDNÉ ŠKODY

V maximálnej možnej miere prípustnej podľa platných zákonov nie sú spoločnosť Panasonic ani žiadny z jej subdodávateľov v žiadnom prípade zodpovední za akékoľvek nepriame alebo následné škody akéhokoľvek druhu, napríklad, okrem iného, za akúkoľvek stratu produktu, stratu zisku alebo príjmu, stratu možnosti používania, stratu údajov alebo prerušenie podnikania v dôsledku akýchkoľvek a všetkých príčin vrátane, okrem iného, zodpovednosti vzniknutej pred uzatvorením Zmluvy, deliktu, dodržania alebo nedodržania podmienok tejto zmluvy alebo v dôsledku poskytovania, vykonávania alebo používania Softvéru alebo Služby alebo straty možnosti ich používania, a to aj vtedy, ak ste boli upozornený na možnosť takýchto škôd.

6	OCHRANNÉ ZNÁMKY

Ochranné známky, obchodné názvy, názvy produktov a logá („Ochranné známky“) tretích strán obsiahnuté v Softvéri alebo Službe alebo používané Softvérom alebo Službou sú ochrannými známkami alebo registrovanými ochrannými známkami ich príslušných vlastníkov. Používanie týchto ochranných známok prináša prospech ich vlastníkom. Používanie týchto ochranných známok má vyjadrovať interoperabilitu a nepredstavuje: (i) spojenie spoločnosti Panasonic a jej poskytovateľov licencií s takouto spoločnosťou ani (ii) podporu takejto spoločnosti a jej produktov alebo služieb ani súhlas s takouto spoločnosťou a jej produktmi alebo službami zo strany spoločnosti Panasonic a jej poskytovateľov licencie.

7	REČOVÉ ÚDAJE

a) REČOVÉ ÚDAJE. Ako súčasť Služby spoločnosť Panasonic a/alebo jej Poskytovateľ licencie zhromažďujú a používajú Rečové údaje, ktoré sú definované nižšie, na vylaďovanie, rozširovanie a zlepšovanie rozpoznávania reči a iných zložiek Služby, ako aj iných služieb a produktov. Prijatím podmienok tejto Zmluvy uznávate, schvaľujete a súhlasíte s tým, že spoločnosť Panasonic a/alebo Poskytovateľ licencie môžu zhromažďovať Rečové údaje ako súčasť Služby a že tieto informácie môžu používať len spoločnosť Panasonic a/alebo Poskytovateľ licencie alebo tretie strany konajúce na pokyn spoločnosti Panasonic a/alebo Poskytovateľa licencie v súlade so zmluvami o ochrane údajov s cieľom rozvíjať, vylaďovať, rozširovať a zlepšovať rozpoznávanie reči a iné zložky Služby, ako aj iné služby a produkty. Spoločnosť Panasonic a/alebo Poskytovateľ licencie nepoužijú informačné zložky akýchkoľvek Rečových údajov na žiadne účely s výnimkou účelov stanovených vyššie a v podčasti d) nižšie. Mali by ste dávať pozor, aby vaše Rečové údaje neobsahovali osobné informácie v závislosti od toho, čo poviete. Tieto údaje sa môžu považovať za osobné údaje na účely platných zákonov a predpisov na ochranu údajov. „Rečové údaje“ znamenajú zvukové súbory, súvisiace prepisy a súbory protokolov, ktoré ste poskytli na základe tejto Zmluvy alebo ktoré boli vytvorené v súvislosti so Službou.
b) Akékoľvek a všetky informácie, ktoré poskytnete, zostanú dôverné, s výnimkou prípadov, keď to umožňuje alebo povoľuje táto Zmluva. Spoločnosť Panasonic a Poskytovateľ licencie ich môžu v prípade potreby poskytnúť na účely splnenia zákonných alebo regulačných požiadaviek, napríklad na príkaz súdu alebo vládnej inštitúcie, ak to bude nutné alebo oprávnené podľa zákona, alebo v prípade predaja, spojenia alebo získania spoločnosti Panasonic alebo Poskytovateľa licencie iným subjektom.
c) Ďalej takisto uznávate, schvaľujete a súhlasíte s tým, že spoločnosť Panasonic a/alebo Poskytovateľ licencie zhromažďujú ďalšie údaje, napríklad trvanie alebo dobu vášho prístupu k Službe, vaše položené otázky, vaše pripojené aplikácie, zoznam kontaktov, zakúpené služby, ID aplikácie, adresu MAC („Osobitné údaje“), a používajú, poskytujú a/alebo distribuujú Osobitné údaje tretím stranám. MAC ID sa priraďuje každému Televízoru vo výrobe a nedokáže identifikovať vaše osobné informácie, ako napríklad používateľský účet. Poskytnutie Osobitných údajov nesmie špecifikovať vás ako osobu.
d) Ďalej takisto uznávate, schvaľujete a súhlasíte s tým, že spoločnosť Panasonic a/alebo Poskytovateľ licencie môžu využívať, poskytovať a distribuovať marketingové údaje alebo analyzované údaje („Marketingové údaje“), ktoré sú spracované takým spôsobom, aby ste neboli osobne identifikovaný podľa údajov vychádzajúcich z Rečových údajov a/alebo Osobitných údajov. 

8	POZASTAVENIE A ÚPRAVY.

a)	Uznávate, schvaľujete a súhlasíte s tým, že spoločnosť Panasonic a/alebo jej poskytovatelia licencií môžu upravovať špecifikácie Služby a Softvéru bez toho, aby vám to predtým písomne oznámili. 
b)	Uznávate, schvaľujete a súhlasíte s tým, že spoločnosť Panasonic a/alebo jej poskytovatelia licencií môžu dočasne pozastaviť Službu z určitých dôvodov, napríklad z dôvodu pravidelnej údržby.
c)	Uznávate, schvaľujete a súhlasíte s tým, že spoločnosť Panasonic môže zrušiť túto zmluvu a licenciu, ktorá bola podľa nej poskytnutá, kedykoľvek na základe vlastného uváženia, odôvodnene alebo bezdôvodne, a to tak, že vám oznámi, že Služba pre tento Televízor uplynula alebo bola ukončená, zverejnením príslušnej informácie na webovej stránke spoločnosti Panasonic.

9	VŠEOBECNÉ ZÁKONNÉ PODMIENKY.

Uznávate, schvaľujete a súhlasíte s tým, že môžeme zmeniť podmienky podľa vlastného uváženia. Vždy, keď použijete Softvér alebo Službu alebo do nich vstúpite, prijímate tým akékoľvek takéto úpravy.
Táto Zmluva podlieha zákonom Japonska bez ohľadu na ich odlišné právne zásady a týmto prijímate výlučnú jurisdikciu okresného súdu v Osake v Japonsku. Táto Zmluva predstavuje úplnú zmluvu medzi vami a spoločnosťou Panasonic a nahrádza akékoľvek iné oznámenia alebo reklamu v súvislosti so Softvérom a Službami. Ak sa akékoľvek ustanovenie tejto Zmluvy stane neplatným alebo nevymožiteľným, toto ustanovenie sa reviduje do takej miery, ktorá je potrebná na nápravu neplatnosti alebo nevymožiteľnosti, pričom zvyšok tejto Zmluvy bude naďalej v plnej miere platný a účinný. Neschopnosť spoločnosti Panasonic uplatniť alebo vymôcť akékoľvek právo alebo ustanovenie tejto Zmluvy nepredstavuje zrieknutie sa tohto práva alebo ustanovenia.
Časti 2, 3, 4, 5, 6, 7, 8, 9 platia aj po uplynutí alebo ukončení tejto Zmluvy. Právo na používanie Softvéru na iné účely ako prístup k Službe trvá aj po uplynutí alebo ukončení tejto Zmluvy." user-agreement-mess] 10])
